Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | تایلندده، یئنی کرال ماها واجیرالونگکورن اولدو.
تایلند بانکوک تایمزین خبرینه گؤره، 64 یاشین‌داکی شاهزاده ماها واجیرالونگکورن، مجلیسده مراسیمله چاکری خاندان‌لیغی‌نین 10.جو کرا‌لی اعلان ائدیلدی.
ماها واجیرالونگکورن، 1972.جی ایلده شاهزاده اعلان ائدیلمیشدی.
گله‌نک‌لره اویغون اولاراق 1978.جی ایلده بیر دؤنم بیر بودیست معبدینده انزوایا چئکیلن شاهزاده، داها سونرا کرال هاوا قوه‌لری و دونانماسین‌دا وظیفه یئرینه یئتیرمیشدی.
ان اوزون مدت وظیفه یئرینه یئتیرن کرا‌لی عنوانینا صاحب تایلند کرا‌لی بهومیبول آدولیادج، 13 اکتبردا حیاتینی ایتیرمیشدی.
بهومیبول، 70 ایل تاختدا قالمیشدی.
بودیست بیر کرال‌لیق اولان تایلند، 1932.جی ایلدن بو یانا پارلمان مونارشی ایله ایداره اولونور.
| 662 | Arab | South-Azerbaijani | azb |
TRT | ژاپندا، نوبل فیزیک اؤدولو صاحبی شیهید ماسکاوانین دا آرالاریندا اولدوغو ۱۴۳ نفر، حکومتی محکمه‌یه وئردی.
کیودو آژانسینین خبرینه گؤره، ناگویا بؤلگه محکمه‌سینه مراجعت ائدن ۱۴۳ نفر، ۲۰۱۵ده قبول ائدیله‌ن و ژاپن اوردوسونون، کوللکتیو اؤزونو مدافعه دکترینی چرچیوهسینده دنیز آشیری بؤلگه‌لرده رولونو گئنیشله‌ندیره‌ن گوونلیک قانونلارینین، آنایاسایا ضد اولدوغو و باریش ایچین‌ده یاشاما حاقلارینی پوزدوغونو ایر‌لی سورور.
شاکیلر، گوونلیک یاسالارینین ساواش و ترور سالدیریلاری ریسکینی آرتیردیغی و بو سببله ده پسیکولوژیک اولاراق ضرر گؤردوکلرینی ساووندو.
سؤزوگئدن قانون‌دان دولایی شاکی‌لرین هر بیری ۱۰۰ مین ین (تخمیناً ۸۹۵ دلار) خسارت طلب ائتدی.
بو قانونا دایر داها اول اؤلکه میقیاسیندا ۲۱ محکمه‌ده شکایتلر ائدیلمیش، آنجاق بونلاردان بعضیلری رد ائدیلمیشدی.
باشباخان شینزو آبه رهبرلیگینین گتیردیگی یاسالار، ژاپنون، اؤزو سالدیرییا معروض قالماسا بئله، سالدیرییا معروض قالمالاری حالیندا آمریکا و دیگر متفیقلرینی مدافعه ائتمک اوچون اؤلکه خاریجین‌ده حربی گوج ایستیفاده ائتمه‌سینی ممکن حالا گتیریر.
| 976 | Arab | South-Azerbaijani | azb |
TRT | تورکیه ایرتیباطات باشقانی فخرالدین آلتون، آمریکادا جمهوریتچی سناتور لیندسی گراهامین، باریش پیناری حرکاتینا دایر آچیقلاماسینا اعتراض گؤستردی.
التون، توئیتر حسابیندان اینگیلیس ائتدیگی پایلاشیمدا، سناتور گراهامین توئیتر حسابیندان ائتدیگی تورک حکومتینه، سوریه‌نین قوزئینه گیرمک اوچون یاشیل ایشیق یاخیلمادیغی آچیقلاماسینا جواب وئردی.
فخرالدین آلتون، سناتور، سیزی بورا‌دان معلوماتلان‌دیرماق اوچون یازیرام. تورکیه و سوریه میللی اوردوسو، بو گون (دونن) باریش پیناری حرکاتینی باشلاتدی. قیرمیزی ایشیقدا کئچدیغیمیزی ائشیتدیم. او عاجیل بیر وضعیت ایدی. وطنداش‌لاریمیزی تهدید ائدن پ.ک.ک و داعش ترورچولارینا جهنمه گؤندرمک اوچون عجله‌میز واردی. ایفاده‌لرینی ایستیفاده ائتدی.
گراهام پایلاشماسیندا، تورک حکومتینه، سوریه‌نین قوزئینه گیرمک اوچون یاشیل ایشیق یاخیلمادی. کونگره‌ده، قیرمیزی خطی گؤردوگونوزده اونو کئچممه‌نیز لازیم اولان یؤیوک ایکی پارتی‌لی موخالیفت وار. ایفاده‌لرینه یئر وئرمیشدی.
| 875 | Arab | South-Azerbaijani | azb |
TRT | آوروپا بیرلیگی قودسون ایستاتوسوندا دییشیک‌لیگه سبب اولاجاق هر هانسی بیر قرار و یا بیرطرف‌لی حرکتین، دونیا میقیاسیندا تاثیرلری اولاجاغی اویاریسی ائتدی.
آوروپا بیرلیگی‌نین خاریجی علاقه‌لر و امنیت سیاستی عذره عالی نماینده‌سی فدریک موگرینی‌نین، اوردون خاریجی ایشلر ناظیری ایمن الصفدری ایله ائتدیگی تلفون گؤروشمه‌سینه دایر ائدیلن آچیقلامادا، ایکی‌لی‌نین آمریکا رهبرلیگینین قودسو ایسرائیلین پایتختی اولاراق تانیما احتیمالی اوزرینده دایاندیغی قید اولونوب.
آچیقلامادا، " آوروپا بیرلیگی، قودسون ایستاتوسوندا دییشیک‌لییه سبب اولاجاق هر هانسی بیر قرار و یا فردی حرکتین جیدی نتیجه‌لری اولاجاغینی دوشونور. بئله بیر قرار، دونیا میقیاسیندا ایجتیماعیتینده عکس-صدا دوغورا بیلر". ایفاده‌لری یئر آلدی.
ایسرائیل-فیلیسطین آراسینداکی باریش پروسه‌سینه یئتیریلمه‌سی چاغیریشی ائدیلن آچیقلامادا، آمریکا رهبرلیگینین قودسو ایسرائیلین پایتختی اولاراق تانیماسی حالیندا باریش پروسه‌سی‌نین منفی بیر شکیلده اذیت چکه‌جگی خبردارلیغی ائدیلیب.
آچیقلامادا، آوروپا بیرلیگی-نین معنا‌لی بیر باریش پروسه‌سی‌نین یئنیدن آچیلماسی اوچون بوتون طرف‌لرله رابطه‌ده قالماغا داوام ائدجگی بیلدیریلیب.
| 1,056 | Arab | South-Azerbaijani | azb |
TRT | اینگیلتره پرئمیر لیگی‌نین 33-جو تورونون ماتچیندا "منچستر سیتی" لندونون "آرسنال" کلوبونو دارماداغین ائدیب.
"منچسترده کئچیریلن اویون میدان صاحیب‌لری‌نین 4:1 حساب‌لی غلبه‌سی ایله باشا چاتیب.
گؤروشده کوین دی بروین (دوبل)، جان استونز و ارلینگ هالند فرقلنیب‌لر.
ماتچین سونونا دؤرد دقیقه قالمیش "آرسنال"ین ساوونماجیسی راب هولدینگین دقیق ضربه‌سی سایه‌سینده حساب آراسینداکی فرقی آزالدیب.
"آرسنال" حاضیردا 75 خاللا پرمیئر لیگین تورنیر جدولینه باشچی‌لیق ائدیر. "منچستر سیتی"نین 73 خالی وار، لاکین کلوب "توپچولار"دان ایکی اویون آز کئچیریب‌لر، بو دا اونلارین پتانسیل اولاراق رقابتده ایره‌لیلمک شانس‌لاری‌نین یوکسک اولدوغونو گؤستریر.
| 622 | Arab | South-Azerbaijani | azb |
TRT | یئنی سیستمین ایلک آک پارتی قورولتایین‌دا کورسویه چیخان پرزیدنت و آک پارتی باشقانی رجب طیب اردوغانین گوند‌مین‌ده تورکیه‌یه قارشی یورودولن اقتصادی ساواش واردی.
پرزیدنت اردوغان، آک پارتی ۶.جی اولاغان بؤیوک کونگره‌سینده، آمریکایا مئساژلار وئردی.
اردوغان، "بیری‌لری بیزی گویا اقتصاد، تحریم، ارز، بهره، تورملا تهدید ائدیر. اونلارا دئییریک کی اویونونوزو گؤردوک و میدان اوخویوروق" دئیه‌رک،
"بیلیریک کی ایمان وارسا، ایمکان دا وار. میللتیمیز بو گونه قدر نه قدر خیانتلری، نه قدر تله‌لری همیشه ایمانی ایله بوغموشدور" ایفاده‌لرینی ایشلتدی.
"دونیانی سؤوموره‌رک اؤزلرینه ریفاه قورولوشو یارادانلارا بویون ایمه‌دیک، ایمه‌یه‌جییک" دئیه‌ن رجب طیب اردوغان،
"هم جسارتی هم عاغلی اولان بو میللتین قارشیسیندا دوراجاق هئچ بیر فانی گوج تانیمیریق. هئچ کیم بو میللتله، بو اؤلکه ایله اویناماغا قالخماسین. یا اولاجاییق، یا اؤله‌جه‌ییک دئیه‌رک هدفلریمیزه دوغرو یئرییه‌ن بیر میللتیک. ظاهرده بیزه استراتژیک اورتاق اولاراق گؤروکوب ده آتدیغی هر آددیملا بیزی استراتژیک هدف حالینا گتیرمه‌یه چالیشانلارا تسلیم اولمادیق اولمایاجاییق" دئدی.
اردوغان،
"بیر دفعه داها اوجادان دئییریک؛ باجاراممایجاقسینیز، میللتیمیزی بؤله‌ممه‌یه‌جکسینیز، اذانلاریمیزی سوسدوراممایاجاقسینیز، بایراغیمیزی ائندیره‌ممه‌یه‌جکسینیز، دؤولتیمیزی ییخاممایاجاقسینیز، تورکیه‌نین یوکسلیشینی دوردوراممایاجاقسینیز، هدفلریمیزه نایل اولمامیزا انگل اولاممایاجاقسینیز. چونکو بیز تورکیه‌ییک، چونکو بیز تورک میللتی‌ییک، چونکو بیز مسلمانیق، چونکو بیز بشریتین اورتاق سسی و ویجدانیییق" دئدی.
| 1,408 | Arab | South-Azerbaijani | azb |
TRT | کلمبیادا، کلمبیا انقلابچی سلاح‌لی گوجلرینین (فارک) 320 میلیتانی، عفو قانونون‌دان ایستیفاده ائده‌رک سربست بوراخیلدی.
فارک لیدئرلرین‌دن رودریگو گراندا، 320 ملیتانین حکومتله هؤرگوت آراسیندا ائدیلن باریش آنلاشماسی اساسیندا تطبیق اولونان عفو قانونون‌دان ایستیفاده ائده‌رک سربست بوراخیلدیغینی سؤیله‌دی.
گراندا، چوخ ساییدا فارک میلیتانی‌نین دا عفو گؤزلدیگینه ایشاره ائتدی.
کلمبیا آنایاسا محکمه‌سی می آییندا، هؤرگوت منسوب‌لاری‌نین عفو پروسه‌لری‌نین سورعتلنمه‌سی اوچون کنگره‌نین حاضیرلادیغی دوزنلمه‌نین بعضی ماده‌لرینی لغو ائتمیشدی. فارک لیدئرلرین‌دن خسوس سانتریچ، عفو قانونونون، بوتون میلیتانلارا اویقولانماییشی و حقوقی دوزنلمه‌نین گئجیکمه‌سی دولاییسیلا بیر هفته اؤنجه آجلیق ائیلمینه باشلامیش، زندانداکی تخمینا مین 500 میلیتان دا اونا دستک وئرمیشدی.
| 744 | Arab | South-Azerbaijani | azb |
TRT | ژئومانیتیک گونش فیرتیناسینین بو گون یئر اتموسفرینه وورماسی گؤزلنیلیر.
هیندوستان تایمزین خبرینه گؤره، هاوا متخصصلری طرفیندن یاخیندان تعقیب ائدیله‌ن فیرتینا یئر اوزونه دوغرو ایرلیله‌ییر و گزه‌گنیمیزین بعضی بؤلوملرینین ائتکی ائتمه‌سی گؤزلنیلیر.
Spaceweather سایتینین بیلگیلرینه گؤره گونش فیرتیناسی ۱،۶ میلیون کیلومتر سرعتله یئر کوره‌سینه یاخینلاشیر. قایناغینین گونش اتموسفری اولدوغو بیلدیریله‌ن فیرتینا، یئرین مغناطیس ساحه‌سینه اؤنملی تأثیر گؤستره‌بیلر.
گونش فیرتینالاری سببی ایله یئرین خاریجی اتموسفری ایستیلشه‌بیله‌جک و اویدولاری بیرباشا ائتکیلنه‌‌بیلر.
بو فیرتینا سببی ایله اویدولاردا اولوشاجاق ایستیلشمه‌دن دولایی جی‌پی‌اس، موبایل تلفن و اویدو تی‌وی سیگناللارین‌دا پارازیتلنمه‌لر اولابیلر.
| 693 | Arab | South-Azerbaijani | azb |
TRT | ناتونون باش کاتیبی ینس استولتنبرگ،
"روسیا دؤولت باشقانی ولادیمیر پوتیندن نۆوه سؤیله‌مینی تکرار تکرار گؤرسک، بونو جدی قبول ائتمه‌لی اولاجاغیق" دئدی.
یئنس استولتنبرگ، آوروپا پارلمانیندا سوسیالیست و دموکراتلار قروپونون توپلانتیسیندا دانیشدی.ناتودان
ناتونون اوکرایناداکی ساواش ایله باغلی ایکی وظیفه‌سی اولدوغونو دئیه‌ن استولتنبرگ، بیرینین بو اؤلکه‌یه دستک وئرمک، دیگرینین چاتیشمانین بؤیومه‌سینین قارشی‌سینی آلماق اولدوغونو بیلدیردی.
استولتنبرگ، روسیانین "ساختا رفرندوملاری، نۆوه حیله، سلاح‌لی گۆجلرین حرکتلندیریلمه‌سی" حمله‌لری ایله سون گۆنلرده چاتیشمانی داها دا بؤیوتدوگونو وورغولایاراق سؤزلرینی بئله داوام ائتدیردی:
"مئساژیمیز، هر هانسی بیر نۆوه سلاحیندان ایستیفاده‌نین قبول ائدیلمز اولدوغودور. بو، چاتیشمانین ماهیتینی تامامیله دییشدیریر. روسیا، نۆوه ساواشین قازانیلمایاجاغینی و هئچ واخت بو ساواشا گیریلمه‌مه‌سی گره‌کدیگینی بیلمه‌لیدیر".
| 837 | Arab | South-Azerbaijani | azb |
TRT | دونیانین هر یئرین‌دن توریست چکن آنتالیایا، ۱۰،۵ آیدا هاوا یولو ایله ۱۲ میلیوندان چوخ خاریجی توریست گلدی.
یئنی نسیل کوروناویروس (کووید-۱۹) سالقینیندان سونرا توریزمیده ان قالابالیق دؤنمینی یاشایان شهرده حرکتلیلیک داوام ائدیر.
آنتالیا والیلیگی ایل کۆلتور و توریزم مودورلوگو بیلگیلرینه گؤره، ۱ ژانویه - ۱۶ اکتبر تاریخلری آراسیندا هاوا یولو ایله شهره گلن توریستلرین ساییسی، اؤنجه‌کی ایلین عینی دؤونمینه گؤره یوزده ۵۱ آرتاراق ۱۲ میلیون ۴۲ مین ۴۶۸ نفر اولدو. اؤتن ایلین عینی دؤورونده شهره هاوا یولو ایله ۷ میلیون ۹۷۵ مین ۶۴۳ توریست گلمیشدی.
آغ دنیز حؤوزه‌سینین اؤنملی توریزم مرکزلریندن بیری اولان آنتالیادا توریزم مؤوسومو هله ده داوام ائدیر.
اؤتن ایلین اکتبر آیی ایله مقایسه‌ده شهرده توریست حرکتلیلیگینده یۆزده ۶لیق آرتیش اولودو. گئچن ایلین اکتبر آییندا ۹۵۹ مین ۳۵۹ نفرین قوناق اولدوغو شهره بو ایلین عینی دؤونمده ۱ میلیون ۱۵ مین ۳۷۵ نفر گلدی.
| 836 | Arab | South-Azerbaijani | azb |
TRT | آمریکا رهبرلیگین‌دکی ترور تشکیلاتی داعش علیهینه کوالیسیونون قوموتانلاریندان فلیکس گدنئی، لازیمی تعلیم‌لر باشا چاتاندا مونبیچ ده تورکیه ایله آمریکا آراسیندا بیرگه گزه رک گونتروللارین باشلایاجاغینی بیلدیریب.
آمریکا ساوونما ناظیرلیگینده (پنتاگون) کئچیریلن مطبوعات بریفینگ تلکونفرانس یولو باغ‌لانان گدنئی، مونبیچ دکی سون وضعیته دایر قیمتلن‌دیرمر ائتدی.
مونبیچ دکی پروسه نین پلانلاشدیریلدیغی کیمی داوام ائتدیگینی بیلدیرن گدنئی،
تورک گوج‌لری، مونبیچ سرحدین‌دکی موستقیل کووردیناسیونلو کئشیکچی‌لرینه داوام ائدیرلر و بو پاترول‌لار اولدوقجا اوغورلو کئچیر". دئدی.
مونبیچتئکی گزه رک گونتروللارین آرتیق عادی حالا گلدیگینی قئید ائدن گدنئی،
اورتاق گزه رک گونتروللار اوچون تعلیم‌لر یاخیندا باشلایاجاق. حاضیر اولاندا و تعلیم‌لر ائدیلدیکده بیرگه کئشیکچی‌لری حیاتا کئچجگیک." ایفاده‌لرینی ایستیفاده ائتدی.
پنتاگون سؤزچوسو اریک پاهون، 18 ژوئنده وئردیگی آچیقلامادا، تورک و آمریکان بیرلیک‌لری‌نین، مونبیچ یول پلانی و امنیت پرینسیپ‌لری اساسیندا کووردیناسیونلو آنجاق موستقیل شکیلده کئشیکچی‌لر فعالیت‌لرینه باشلادیغینی بیلدیرمیشدی.
خاریجی ایشلر ناظیری مولود چاووش اوغلو و آمریکالی همکاری مایک پومپئو، 4 ژوئن‌دکی گؤروشمه‌لرینده، منطقه ده امنیت و ثابیتلیگین تامین اولونماسینی دا اؤزونده بیرلش‌دیره‌جک بیر یول پلانی قبول ائتمیشدی.
ترور تشکیلاتی ی.پ.گ/پ.ک.ک، حلب ویلایتینه باغلی مونبیچ شهرینی آوقوست 2016دا آمریکانین دستگی ایله ترور تشکیلاتی داعش دن آلا‌راق ایشغال ائتمیشدی.
ترور تشکیلاتی داعشه قارشی موباریزه بهانه‌سی ایله ی.پ.گ/پ.ک.ک-یا دستگینی داوام ائتدیرن آمریکا، شهر مرکزی‌نین داعشدن تمیزلنمه‌سیندن سونرا ی.پ.گ/پ.ک.ک-نین مونبیچ دن چیخاجاغی مسئله‌سینده تورکیه‌یه ضمانت وئرمیش، لاکین بونو یئرینه یئتیرممیشدی.
| 1,589 | Arab | South-Azerbaijani | azb |
TRT | بونو باش ناظیرین کؤمکچی‌سی نومان کورتولموش چانکایا کؤشکونده، دیپلوماتیک ساحهسینده فعالیت گؤسترن قزئت، تلویزیون و بعضی قئیری-حکومت تشکیلات‌لاری‌نین نماینده‌لری ایله گؤروشونده دئدی.
نومان کورتولموش تورکیه‌نین گوجلو دؤولت اولدوغونا دقتی چکه‌رک: 15 ژوئیه‌ده تورکیه‌ده خالقین گؤستردیگی هم رای‌لیک هر شی‌ین اوستنوندیر. سیاست، سیویل توپلوم و مئدیانین آرا‌لارینداکی فرقی بیر طرفه قویا‌راق، دموکراسی‌یه صاحب چیخماسی و بونو سونرا دا داوام ائتدیرمه‌سی هم سیاستده، هم ده دیگر بوتون ساحه‌لرده یئنی بیر دیلین، یئنی بیر طرزین اینکیشافینا سبب اولدو. اومید ائدیریک کی، بو طرز و اسلوب داوام ائده‌جک-دئیه بیلدیردی.
تورکیه‌ده بوندان سونرا اقتصادی و سیاسی ثابت‌لیگی‌نین دایمی‌لیگی‌نین ضروری اولدوغونو دئین باش ناظیرین کؤمکچی‌سی بیر اولاراق سیاسی و اقتصادی ثابت‌لیگین گوجلنمه‌سی مقصدی ایله کؤکلو دییشیک‌لیک‌لری ائده بیله‌جک آددیم‌لارین آتیلماسینی واجیبدیر. نومان کورتولموش بوتون ایمکان‌لاریمیزلا تورکیه‌ده تام معناسی ایله دئموکراسینی اورتایا قویا‌جاق آددیم‌لار آتاجاغیق-دئیه وورغولادی.
| 968 | Arab | South-Azerbaijani | azb |
TRT | تورکیه جمهور باشقانی رجب طیب اردوغان، میللت اولاراق "یئنیدن دیرچلیش" آدی ایله یئنی بیر دؤورون عرفه‌سینده ائدیلدیگینی سؤیله‌دی.
اردوغان، ایستانبولدا TÜGVA (تورکیه گنج‌لیک واکفی) مرکزی‌نین آچیلیشیندا بیلدیریب.
پرزیدنت اردوغان، تورکیه گنج‌لیک واکفی'نین گنج‌لره یالنیز مسکونلاشما ایمکانی آچماقلا قالمادیغینی، یاش‌لاری، تحصیل سویه‌لری بیر-بیرین‌دن فرق‌لی اون مین‌لرله گنج اوچون ایکینجی بیر مکتب، ایکینجی بیر اونیورسیته اولدوغونو دئدی.
گئنچلریمیزه خیال‌لاری آراسینداکی مانع‌لری قالدیرماغا جهد ائدیریک". دئین اردوغان،
هیچ بیر اؤولادیمیزین اینانجین‌دان، پالتارین‌دان، خاریجی گؤرونوشون‌دن اؤتورو لعنتلنمه‌ییب بیر آزادلیق آتموسفرینی اؤلکه‌میزده حاکم ائتدیک". شکلینده دانیشدی.
پرزیدنت اردوغان،
میللت اولاراق یئنی بیر دؤورون عرفه‌سینده'ییک؛ بو دؤورون آدی، یئنیدن دیرچلیش، یئنیدن شاهلانیش دؤورودور". ایفاده‌لرینی ایستیفاده ائتدی.
بو دؤورون بؤیوک تورکیه ایده‌آلینی پراکتیک'ه تؤکمه دؤورو اولدوغونو بیلدیرن اردوغان،
بونون بیر طرفی جوغرافیامیزلا باغلی‌دیر، اما بو هئچ ده ایشغالچی، بیر ایده‌آل دئییل". دئدی.
| 997 | Arab | South-Azerbaijani | azb |
TRT | تورکیه‌ده ایلک دفعه 1846-جی ایلده، ایتالیان صنعتچی‌لر طرفیندن ناوم تئاتریندا صحنه‌لن "ارنانی" اوپراسی، 170 ایل سونرا ایستانبول کادیکؤی ثوریا اوپراسی صحنه‌سینده سرگی‌لنه‌جک.
ایستانبول دولت اوپراسی و باله صنعت یؤنتمنی سوات آریکان.
"ارنانی مشهور ایتالیان بسته‌کار جوزپه وردی‌نین بین الخالق صحنه‌لره داشییان ایلک اثری. اؤزو ده ان چوخ سئودیگی اثری اولاراق تعیین ائدیر. بو اویون ویکتور هوگونون رومانین‌دان آلیندی. چوخ خصوصی و چتین بیر اوپرا. بو ایلک اولاراق ونیز-ده اویناندیقدان سونرا ایستانبول'دا، بوگونکو چیچک پاساژینین اولدوغو یئردکی ناوم تئاتریندا اویناندی. آنجاق جمهوریت دؤورونده اوینانمادی، بو ایلک اولاجاق. " دئدی.
ارنانی اوپراسی‌نین موضوعسو بئله:
بوتون تورپاقلاری الین‌دن آلینمیش بیر سوی‌لو اولان ارنانی، قولدورلارین الینه دوشموش و اونلاردان بیری اولموشدور. گؤزل‌لر گؤزه‌لی الویرانی سئومکده‌دیر. الویرا، یاش‌لی سیلوانین نیشان‌لی‌سی‌دیر و یاخیندا اونونلا ائولنه‌جگی اوچون چوخ کدرلنمک‌دن؛ چونکی او دا ارنانی‌نی سئومکده‌دیر. کرال کارلوس دا الویرایا عاشیق‌دیر. الویرا کارلوسون عشقینی رد ائدینجه، زور ایستیفاده ائتمه‌یه چالیشیر آنجاق ارنانی گلیب کارلوسو دایاندیرار. داها سونرا سیاح قیلیغیندا سیلوانین سارایینا گیرمگی باجاریر و سیلوا‌دان قالا‌جاق بیر یئر ایستر. بو سیرادا سیلوانین، الویرا ایله ائولنمک حالیندا اولدوغونو اؤیرنر. الویرا، ارنانی‌نین اؤلدوگونو ظن ائدیر. ارنانی، الویرایا گئرچک شخصیتینی آچیقلاییر. تام او سیرادا سیلوا، او ایکیسینی بیرلیکده یاخالار و نلر دؤندوگونو آنلار. بونا باخمایا‌راق ارنانی‌یه، اؤزونو کرالا قارشی قورویاجاغینا دایر سؤز وئریر. آنجاق بو سؤز ارنانی‌نی، سیلوایا قارشی دایمی اولاراق بورجلو بوراخا‌جاق.
ارنانی، 29، 30 نوامبر ایله 2، 3، 13، 15، 16 و 17 دسامبردا صحنه‌لنه‌جک.
| 1,604 | Arab | South-Azerbaijani | azb |
TRT | ترور تشکیلاتی پ.کا.کا منسوبو ترورچولارا قارشی “قیران-9 جودی داغی”، “قیران-10 کازان وادیسی” عملیاتلاری ایستارت گؤتوروب.
ایچ ایشلر ناظیرلیگی پ.کا.کا-یا قارشی شیرناک و حکاری-ده شهرلرینده عملیات‌لارا باشلاندیغینی آچیقلاییب.
آچیقلامادا تهلوکه‌سیزلیک قوه‌لری طرفیندن شیرناک-دا “قیران-9 جودی داغی” 1260، حکاری-ده “قیران-10 کازان وادیسی” عملیاتیندا ایسه 730 ژاندارما، پولیس و تهلوکه‌سیزلیک قوروجوسونون قاتیلدیغی قئید اولونوب.
| 419 | Arab | South-Azerbaijani | azb |
TRT | بورسا ایستانبول 100 اندکسی، گونه 76 مین 360 پوئندن باشلادی.
بورسا ایستانبول 100 اندکسی، دونن 151 پوئن یوکسلدی.
سهملر گون‌ده‌لیک اورتالاما صفیر ویرگول 20 دگر قازاندی.
سربست بازاردا آمریکا دلاری 3 لیرا 25 قوروش، یورو ایسه 3 لیره 54 قوروشدان ایشلم گؤردو.
اولوسلار آراسی بازارلاردا قیزیلین اونس قیمتی مین 256 د‌لاردیر.
کاپالیچارشیدا جمهوریت قیزیلی 883 لیره‌دن ساتیلیر.
| 365 | Arab | South-Azerbaijani | azb |
TRT | دونن آخشام شامپیونلار لیگینده 1/4 فینال مرحله‌سینه ایستارت وئریلیب.
ایلک اویون گونونده کئچیریلن ایکی گؤروشده اوچ اینگیلتره کلوبو میدانا چیخیب.
"لیورپول" "انفیلد"ده "پورتو"نو قبول ائدیب. رقیبینه 2:0 حسابی ایله غالیب گلن لیورپول جاواب موسابیقه سی اوچون صرفه‌لی نتیجه قازانیب‌لار.
دیگر قارشیلاشمادا ایسه اینگیلتره کلوب‌لاری اوز-اوزه گلیب‌لر. "منچستر سیتی" سفرده "تاتنهام"ین قوناغی اولوب. گؤروشون تالعینی 1 قول حل ائدیب. سون خین مینین 79-جو دقیقه‌ده ووردوغو قول لندن کلوبونا غلبه قازاندیریب.
تیملر آراسیندا جاواب اویون‌لاری آوریلین 17-ده کئچیریله‌جک.
قئید ائدک کی، 1/4 فینالین ایلک اویون‌لارینا صاباح کئچیریله‌جک ایکی گؤروشله یئکون وورولا‌جاق.
9 آوریل
شامپیونلار لیگی
1/4 فینال
"لیورپول" (اینگیلتره) – "پورتو" (پورتوقالیا) - 0:2
"تاتنهام" (اینگیلتره) – "منچستر سیتی" (اینگیلتره) - 0:1
10 آوریل
"آژاکس" (هوللاندیا) – "یوونتوس" (ایتالیا)
"منچستر یونایتد" (اینگیلتره) – "بارسلونا" (ایسپانیا)
| 887 | Arab | South-Azerbaijani | azb |
TRT | استرالیا‌لی و آمریکالی بیلیم اینسان‌لاری، آتاردامار و آغ جییر توخو‌لاری کیمی ان حساس توخو‌لاری بیر آرایا گتیره‌بیلن، آچیق یارا‌لاری قاپادمادا ایستیفاده ائدیله‌جک بیر سوپر یاپیشدیریجی گلیشدیردی.
سیدنی اونیوئرسیته‌سین‌دن آنتنوی ویس،
"بو یاپیشدیریجی‌نین ساواش میدانلاریندان، قضا‌لارا و کلینیک‌لردن مرکب عملیات‌لارا قدر گئنیش بیر ایستیفاده ساحه‌سی وار. گلیشدیردیگیمیز محصولون بیر چوخ حال‌لاردا ایشه یارادیغینی و دیگر یاپیشدیریجیلارین رفع ائده‌بیلمه‌دیگی پروبلئم‌لرده ایستیفاده ائدیلدیگینی ثبوت ائتدیک. اینسانلار اوزرین‌دکی اویقولامالاریمیزا باشلاماغا حاضیریق" دئدی.
ویس، مترو آدلی یاپیشدیریجی‌نین یاخین زاماندا اینسانلارین حیات‌لارینی قورتارمایا باشلاماسینی اومود ائتدیکلرینی ده ایفاده ائتدی.
آنتنوی ویس، "مترونو اؤزل ائدن شئی، اینسان اورگانیزمین‌دکی ماده‌لردن یارانماسی" دئیه‌رک، "بیرلشدیریجی توخوموز ائلاستین پروتینی لیف‌لرین‌دن اولوشور. چوخ گوجلو و عینی زاماندا شکلی قورویا‌راق بیر نئچه دفعه تیکمه ایمکانی وئریر" دئدی.
| 924 | Arab | South-Azerbaijani | azb |
TRT | چین-ده نفته طلباتین آرتاجاغینا دایر علامت‌لر قیمت‌لره پیسکولوژی تأثیر گؤستریب. نفتین باهالاشماسینا تأثیر گؤسترن دیگر عامل آمریکا-دا نفت ذخیره لرینین آزالماسی اولوب. هفته عرضینده اؤلکه‌نین خام نفت ذخیره لری 2،9 میلیون بوشقا، بنزین ذخیره لری ایسه 1،05 میلیون بوشقا آزالیب.
نتیجه‌ده سون 24 ساعت عرضینده بورسالاردا "برنت" مارکا‌لی نفتین قیمتی 51،87 دو‌لاردان 52،78 دو‌لارا قالخیب. غربی تگزاس نفتی‌نین قیمتی ایسه اوزون فاصیله‌دن سونرا 50 دو‌لارلیق پیسکولوژی باریئری آشا بیلیب. حاضیردا WTİ نفتی‌نین بیر بوشقاسی 50،27 دو‌لاردان ساتیلیر.
| 532 | Arab | South-Azerbaijani | azb |
TRT | اوچاق قضاسیندا حیاتینی ایتیرن روس اوردو کر گروپو منسوب‌لاری خاطره‌سینه، موسکوا‌داکی آلکساندروو توپلانتی سالونونون اؤنونه چیچک‌لر بوراخیلدی. سوریه‌یه گئدن روس ساوونما باخانلیغینا باغلی اوچاقدا، سوریه‌ده‌کی روس حربی مرکزینه یئنی ایل کونسرتی وئرمک اوزره گئدن، مشهور روس اوردو کر عضو‌لری واردی. قضانین سببی هله بیلینمیر.
| 317 | Arab | South-Azerbaijani | azb |
TRT | دونیادا یئنی نوع کوروناویروس‌دان اؤلنلرین سایی 1 میلیون 900 مینی، انفکسیونا یولوخان‌لارین سایی 90 میلیون 170 مینی، ویروس‌دان معالیجه اولونا‌راق ساغالان‌لارین سایی دا 65 میلیون 63 مینی کئچیب.
ایسپانیا-دا کوروناویروس اپیدمی سیندن اؤلنلرین سایی سون اوچ گونده 401 آرتاراق 52 مین 275-ا، انفکسیونا یولوخان‌لارین سایی دا 61 مین 422 آرتاراق 2 میلیون 111 مین 782-یه چاتیب. اؤلکه‌ده ویروسا یولوخان‌لارین سایی آرتماقدا داوام ائدیر.بو سببله رسمیلر علاوه تدبیرلر گؤرمه‌یه باشلاییب.
پورتوقالیا ساغلیق ناظیرلیگی اؤلکه‌ده کوروناویروس‌دان اؤلنلرین سایی‌نین گون عرضینده 122 آرتاراق 7 مین 925-ا، انفکسیونا یولوخان‌لارین سایی‌نین ایسه 5 مین 604 آرتاراق 489 مین 293-ا یوکسلدیگینی آچیقلاییب.
لوبنان-دا کوروناویروس قوربان‌لاری‌نین سایی 1629-ا، انفکسیونا یولوخان‌لارین سایی دا 222 مین 391-ا چاتیب.اؤلکه‌ده اپیدمی سببیندن 14 ژانویه‌دن اعتبارا فوق العاده وضعیت رژیمی‌نین اعلان ائدیله جگی بیلدیریلیب.معلوماتا گؤره، فوق العاده وضعیت رژیمی 10 گون قوه ده اولاجاق. فوق العاده وضعیت رژیمی چرچیوسینده دؤولت قوروم‌لاری و مکتبلر فعالیتینی دایاندیرا‌جاق.
اپیدمی‌نین مرکزینه چئوریلن امریکا-دا کوروناویروس‌دان وفات ائدنلرین سایی 385 مین 249-ا، انفکسیونا یولوخان‌لارین سایی دا 23 میلیون 143 مین 197-ا یوکسلیب.اؤلکه‌ده 2 میلیوندان چوخ اوشاغین ویروسا یولوخدوغو بیلدیریلیب.
اینگیلتره-ده کوروناویروس قوربان‌لاری‌نین سایی گون عرضینده 529 آرتاراق 81 مین 960 نفره یوکسلیب. اؤلکه‌ده ویروسا یولوخان‌لارین سایی ایسه 3 میلیون 118 مین 518 نفره چاتیب.
ایتالیا-دا کوروناویروس قوربان‌لاری‌نین سایی گون عرضینده 448 آرتاراق 79 مین 203-ا، انفکسیونا یولوخان‌لارین سایی دا 12 مین 532 آرتاراق 2 میلیون 289 مین 21-ا چاتیب.
فرانسا-دا کوروناویروس‌دان اؤلنلرین سایی 68 مین 60-ا، انفکسیونا یولوخان‌لارین سایی دا 2 میلیون 786 مین 838 نفره چاتیب.
لهستان-دا کوروناویروس قوربان‌لاری‌نین سایی 31 مینی، انفکسیونا یولوخان‌لارین سایی دا 390 مینی کئچیب.
اکوادور-دا کوروناویروس‌دان اؤلنلرین سایی 14 مین 184-ا، ویروسا یولوخان‌لارین سایی دا 221 مین 506-یا یوکسلیب.
کلمبیا-دا کوروناویروس‌دان وفات ائدنلرین سایی 46 مینی، اپیدمی‌یه یولوخان‌لارین سایی دا 1 میلیون 786 مین 900-ا چاتیب.
کانادادا سون بئش گونده کوروناویروس‌دان اؤلنلرین سایی 724 آرتاراق 17 مین 41-ا، ویروسا یولوخان‌لارین سایی دا 41 مین 514 آرتاراق 666 مین 67-یه یوکسلیب.
| 2,164 | Arab | South-Azerbaijani | azb |
TRT | آمریکا عالیم لری تاریخده ایلک دفعه اولاراق دانیشان کاغیذ حاضرلادیلار.
فیزیک چیلر مکانیکی دالغا‌لاری سس و یا جریانا چئویرن یاستی و چئویک پارچا کشف ائدیبلر. متخصصلر حساب ائدیرلر کی، تئزلیکله سؤزو گئدن اختراع سایه‌سینده دانیشان قزئت و ژورنال‌لار درج ائتمک مومکون اولاجاق.
بئله‌لیکله، یاخین گله‌جکده نشرین ایستنیلن نؤمره‌سی اوخوجولارلا اونسیت قورا‌جاق، اونلارین سواللارینی دینله‌ییب جاوابلان‌دیرا‌جاق.
| 402 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو قیبریس روم ایداره‌سینه چاغیریش ائده‌رک، "اول سیز هانسی حل یولو ایسته دیگینیزه قرار وئرین، بیز موذاکیره ماساسینا گلیب تکلیف‌لریمیزی تقدیم ائدریک" دئیه دانیشدی.
چاووش اوغلو بونو قیبریس روم طرفینده " Politis"قزئتینین موخبیرینه موصاحیبه‌سینده دئییب.
چاووش اوغلو بیلدیریب کی، نه‌یی موذاکیره ائتدیگیمیز باره‌ده راضی‌لیق الده ائتمه لییک. فدراسیون می، کنفدراسیون می، ایکی دؤولت‌لی می، دؤردونجو یاخود بئشینجی آلترناتیومی؟ اول اؤز آرامیزدا گؤروش کئچیریب موذاکیره چرچیوهسینده غیری -رسمی راضیلاشمالیییق.
روم طرفینین "صیفیر عسگر، صیفیر ضمانت" ایلکین شرطینه توخونان چاووش اوغلو "تهلوکه‌سیزلیک مسئله‌سینی ایلک باشدا موذاکیره ائتمییمیز دوزگون اولماز. باشقا موضوع لار وار، پروبلئم ساده‌جه عسگر دئییل" دئیه بیلدیریب.
قیبریس-دا ساده‌جه تورک طرفینین دئییل اورتاق قبول ائدیله‌جک بیر حلین واختی‌نین گلدیگینی بیلدیرن ناظیر چاووش اوغلو فدراسیون جهدلری‌نین بوتون موذاکیره‌لرده اوغورسوز اولدوغونو خاطیرلادا‌راق، آرتیق باشقا سئچیملرین موذاکیره ائدیلمه‌سی‌نین واجیب‌لیگینی دیله گتیریب.
روم لیدر نیکوس آناستاسیادس ین گوندمه گتیردیگی "قوروجو دؤولت‌لرین گوجلو اولاجاغی ایکی دؤولت‌لی حله اوخشایان" سربست فدراسیون تئزی‌سینه توخونان چاووش اوغلو بونو رد ائتمه دیکلرینی و بو احتیمالین استثنا اولمادیغینی سؤزلرینه علاوه ائدیب.
| 1,233 | Arab | South-Azerbaijani | azb |
TRT | هلندده تورک وطنداشلاری، ترور هؤرگوتو پ.ی.د/پ‌کاکایا اعتراض ائتدی.
روتردام قاتار دوراغی قارشیسیندا گرچکلشن اعتراضا، اکثریتی گنجلردن اولوشان بیر قروپ اللرینده تورک بایراقلاری ایله قاتیلدی.
اعتراضا قاتیلان تورک وطنداشلاری، "تورک، کورد قارداش‌دیر، پ‌کاکا قلاشدیر،" قهر اولسون پ‌کاکا" شعارلاری وئردی.
ماهنی و مارشلارلا داوام ائدن اعتراضدا چوخ ساییدا پلیس وظیفه آلدی.
پ.ی.د/پ‌کاکا طرفدارلاری، گئچن هفته آمستردام‌دا دوزنله‌دیکلری گؤستریده ایکی تورک تاکسیچینی دؤیموش و بیر تورک ژورنالیسته سالدیرمیشدی.
ترور هؤرگوتو طرفدارلاری، اوترخت قاتار دوراغین‌دا بو هفته کئچیریلن اعتراضدا ایسه تورک بایراغی داشییاراق تپکی گؤستره‌ن تورک وطنداشلارینا سالدیرمایا گیریشمیشدی.
پ.ی.د/پ‌کاکا طرفدارلاری، سون دؤورده آوروپادا بیر چوخ مسجده ده سالدیرمیشدی.
| 730 | Arab | South-Azerbaijani | azb |
TRT | امریکا-دا سون گون عرضینده 67 میندن چوخ شخص کروناویروسا یولوخوب.
اؤتن گون اؤلنلرین سایی 1233 نفر تشکیل ائدیب.
بیر گون اول ایسه اؤلکه‌ده 70 میندن چوخ یئنی یولوخما قئیده آلینمیشدی.
قئید ائدک کی، امریکا کروناویروسا یولوخما و اؤلوم سایینا گؤره لیدرلیگینی داوام ائتدیریر. بو گونه ده ک اؤلکه‌ده 4،6 میلیوندان چوخ شخص یولوخوب، اؤلنلرین سایی 155 مینی کئچیب.
| 351 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو تورکیه-نین قوزیی مقدونیه خالقینا اولان دستکی‌نین داوام ائدجگینی بیلدیریب.
بو باره‌ده توییتر صحفه سینده پای‌لاشیم ائدن چاووش اوغلو قوزیی مقدونیه آنایاسا محکمه‌سی‌نین صدری صالح مراد و مقدونیه-تورکیه تیجارت اتاغی‌نین صدری آیدوغان آدموسکی ایله گؤروشدوگونو دئییب.
مولود چاووش اوغلو گؤروشده ایکی طف‌لی موناسیبت‌لرین موذاکیره اولوندوغونو بیلدیریب.
چاووش اوغلو دئییب: "دوست مقدونیه خالقینا اولان دستکیمیز داوام ائده‌جک".
| 464 | Arab | South-Azerbaijani | azb |
TRT | فیلیپین‌ین ماراوی شهرینده ترور تشکیلاتی داعشه یؤنلیک عملیات داوام ائدیر.
3-جو هفته‌سینی دولدوران چاتیشما‌لاردا اؤلنلرین ساییسی 280ه چاتدی.
ماراویده قارادان و هاوا‌دان حیاتا کئچیریلن عملیات‌لارا باخمایا‌راق، ترورچولار هله تمیزلنمدی.
فیلیپین‌لی نیظامی مسئول‌لار، کئچن هفته تروریست‌لرین شهرین یالنیز یوزده 10ونو اللرینده ساخلادیق‌لارینی آچیقلامیشدی.
بو هفته ایسه ماراوی‌نین یوزده 20ی‌نین هله تروریست‌لرین کونترولوندا اولدوغو ائشیتدیریلدی.
23 می‌دن بو یانا داوام ائدن چاتیشما‌لار اثناسیندا 70 پولیسین ده ایتکین اولدوغو بیلدیریلیر.
| 528 | Arab | South-Azerbaijani | azb |
TRT | جمهورباشقانلیغی ایله‌تیشیم باشقانلیغی فخرالدین آلتون، ۲۲ جولایدا تورکیه‌نین ائو صاحب‌لیگی ایله اوکراینا و روسیا ایله ایمضالانان تاخیل آنلاشماسی سایه‌سینده قلوبال ارزاق بحرانینین قارشی‌سی آلیندیغینی بیلدیردی.
فخرالدین آلتون اتریش مرکزلی آپا خبر آژانسینین سواللارینی جاوابلاندیردی.
ایله‌تیشیم باشقانی فخرالدین آلتون، تورکیه‌نین ۲۴ فوریه‌دن بری بیر بیری ایله ساواشدا اولان روسیا و اوکراینا آراسیندا دیپلوماتیک و باریشجیل حل یولو تاپماق اوچون چالیشماغا حاضر اولدوغونو بیلدیردی.
تاخیل دالانی آنلاشماسینا توخونان آلتون:
"ایندییه قدر اسکیکسیز ایشله‌یه‌ن مکانیزم بیزی داها جامع گیریشیملر اوچون جسارتلندیریر" دئدی.
آلتون، کۆره‌سل گلیشمه‌لرین تورکیه ایله آوروپا بیرلیگینی یاخینلاشدیردیغینی دا بیلدیررک،
"بو گئدیشله تورکیه‌نین عضولوک دانیشیقلارینین یئنیدن سرعت قازانماسی تعجب دوغورمایاجاق" ایفاده‌سینی ایشلتدی.
آلتونا فنلاند و سوئدین ناتویا عضولوک مراجعتلری ده سوروشولدو.
ایله‌تیشیم باشقانی، ایکی دؤولتین تورکیه‌نین گوونلیگی ایله باغلی صمیمی بیر توتوم سرگیله‌ییب سرگیله‌مه‌دیگینی گؤرمک ایسته‌دیکلرینی سؤیله‌دی.
| 1,001 | Arab | South-Azerbaijani | azb |
TRT | تۆرک خالقلارینین عنعنه‌لرین‌دن اولان یئنی ایل یازین گلیشینین بایرام ائدیلمه‌سیدیر. آذربایجان جمهوریتی وطن محاربه‌سینده‌کی غلبه‌دن سونرا آذربایجان خالقی بایرامی اوچونجو ایلدیر غلبه سئوینجی ایله قوتلاییر.
بو بایرام اؤزللیکله تۆرک اؤلکه و بؤلگه‌لری باشدا اولماقلا قوزئی یاریم‌کۆره‌نین بیر چوخ یئرینده هر ایلین مارس آیینا ائل بایرامی کیمی گئنیش شکیلده قوتلانیر.
آزرتاج خبر آژانسینا گؤره، بو ایل آذربایجانا یاز فصلی مارسین ۲۱ی باکی واختی ایله ساعات ۰۱:۲۴:۲۴ده گلمیش اولاجاق. بو زامان گئجه ایله گوندوز برابرلشه‌جک، گونش دایرةالبروج اوزره حرکت ائدرک استوا خطینی کسه‌جک و گونئی یاریم‌کۆره‌‌دن قوزئی یاریم‌کۆره‌یه گئچه‌جک. ائله بو آندان قوزئی یاریم‌کۆره‌‌ده یاز فصلی، گونئی یاریم‌کۆره‌‌ده ایسه گۆز فصلی باشلایاجاق. یاز فصلینین اوزونلوغو ۹۲ گون ۱۷ ساعات ۳۳ دقیقه ۲۳ ثانیه اولاجاق.
تۆرکلرین ان قدیم طبیعت بایرامی
یئنی گۆن بایرامینین منشایی، اونونلا باغلی اساطیرلر قدیمدیر. بیلیم دۆنیاسیندا بو بایرامین منشاینه دایر ایکی فیکیر مؤوجوددور. بیرینجییه اساساً، یئنی گۆن بایرامی تۆرکلرین ان قدیم طبیعت بایرامی حساب اولونور. چین قایناقلاریندا هونلارین ۲۱ مارسدا یاز شنلیکلری تشکیل ائتدیکلری باره‌ده یازیلارا راست گلیریک. اویغور تۆرکلرینین ده معاصر عادتلرله عینیت تشکیل ائدن یاز مراسیملری اولوب. قوبوستان قایااۆستو رسملرین‌ده ایسه داها قدیم چاغلارا عایید ایلین دییشمه‌سی آیینی تصویر اولونوب. تۆرکلرین «ارگنه‌کون» دستانیندا اسکی یوردا دؤنوش یازین ایلک گونو ایله علاقه‌لندیریلیر.
ایکینجی ایستیقامت اساساً ایران افسانه‌لریندن تؤره‌یه‌ن مراسیملر توپلوسودور. ۱۱.جی عصرین یازیلی آنیدلاریندا، اؤزللیکله فردوسینین «شاهنامه»سینده «نوروز»دان بحث ائدیلیر. فارسلاردا محض بو زامان‌دان سونراکی چاغلارا عاید ادبیاتلاردا اوندان گئنیش دانیشیلیر.
یئنی گۆن بایرامی هخامنیشلر دؤورونده میلاددان اؤنجه ۳۵۰-جی ایلده‌ن قوتلانسا دا، تاریخی کؤکلری زردوشتلوک‌دن اؤنجه‌یه گئدیب چیخیر. بایرامین بوتون علامتلری — تونقال قالاماق، گؤی جوۆجرتمک، کوسا-کئچل گؤستریلری، گۆنشی چاغیریش، قودو ایله قاپیلاری دؤیمک، اومو-کۆسویه سون قویماق، دونیادان کؤچموشلری یاد ائتمک، یومورتا بویاماق، یومورتا دؤیوشدورمک، یئددی نؤوع نعمت‌دن خونچا حاضرلاماق، ائوده، حیط-باجادا تمیزلیک ایشلری گؤرمک، اوجاقدا قازان قایناتماق، پاپاق آتماق، باجادان خورجون/شال ساللاماق، اوجاغین باشینا توپلاشماق، قولاق فالینا چیخماق طبیعت-اینسان قارشیلاشماسینین بایراملاشماسیدیر.
بایرام گونونه آپاران یول دؤرد مرحله‌دن – چرشنبه‌دن گئچیر
بایرام گونونه آپاران یول دؤرد مرحله‌دن – چرشنبه‌دن گئچیر. بونلار سو، اود، یئل و تورپاق چرشنبه‌لریدیر. بو گونلرده، ائلجه ده بایرام گونونده هاوا قارالانا یاخین تونقال قالانیر، هر کس اونون اوزریندن آتیلیر و بئله سؤیله‌ییر: «آغیرلیغیم، اوغورلوغوم بورادا قالسین»، «دردیم، بلام اوددا یانسین».
بو بایرامین تاریخین‌دن بحث ائدرکن میفلرین آئینلشمه‌سینی قید ائتمک یئرینه دوشر. کوسا-کئچل میفی اؤزل آنلام کسب ائدیر. قدیم زامانلاردا اینسانلار هر شئیی طبیعی شکیلده طبیعت‌دن حاضر شکیلده آلیردی. اونلار یاز، یای، گۆز آیلارینین ثمره‌سینی گؤرور، قیشین ایسه هر شئیی دوندوروب یوخا چیخاردیغی قناعتینه گلیردیلر. دئمه‌لی، قدیم اینسانلارین تصووورون‌ده قیش طبیعتی یوخسوللاشدیردیغی، کوسالاشدیردیغی اوچون دوشمن ایدی. محض طبیعتین فلاکتلرین‌دن قورتولما یوللاری آختارمالاری اونلاری آئیینلره گتیریب چیخاریب.
ریتوال-میفولوژی سیستمین آپاریجی شخصیتلریندن بیری خیزیردیر (خیدیر ایلیاس، خیزیر نبی). خیزیر دیریلیک، اویانما، بوللوق، برکت، سعادت، خوشبختلیک گتیره‌ن ایلاهی وارلیق ایستاتوسونو آلیب. بو، تۆرک خالقلارین، او جمله‌دن آذربایجان‌لیلارین تفکورونون محصولودور. آذربایجان خالقی موختلیف ایشله‌ولرین داشیییجی‌سی اولان میفیک شخصیتی داها چوخ خیرخواه‌لیغی ایله فرقلندیریب، یاردیمی اسیرگه‌مه‌یه‌ن اؤولیا کیمی یادداشلاردا ساخلاییب. آنجاق سون نتیجه‌ده اولو ار‌نلریمیز نوه-نتیجه‌لرینه اوز توتوب، هر کسین آنجاق اؤزونه گووه‌نمه‌سینی توصیه ائدیبلر: «نه درین سویا گیر، نه ده خیزیری چاغیر».
بایرامین تشککول تاپماسیندا، اینکیشاف ائتمه‌سینده خالقیمیزین موهوم قاتقی‌سی وار. (آذربایجان جمهوریتینده) سووئت دؤورونده بایرامین گئچیریلمه‌سینه سرت قاداغالار قویولسا دا، خالقیمیز اونو همیشه قوتلاماغا جان آتیب. میللی عادت-عنعنه‌لریمیزه، او جمله‌دن یئنی ایل بایرامینا یوکسک قیمت وئره‌ن اولو اؤندر دئییب: «نووروز خالقیمیزین عصرلردن بری قورویوب ساخلادیغی و بوتون دؤورلرده همیشه عزیز توتدوغو بایراملاردان بیری‌دیر. اونون تاریخی ده آذربایجان خالقینین تاریخی کیمی کشمکشلی، ائنیشلی-یوخوشلو اولموشدور. بو اولو بایرامین موستقیل جمهوریتیمیزده دؤولت سویه‌سین‌ده قوتلانماسی اؤز میللی کؤکلریمیزه، عادت-عنعنه‌لریمیزه، تاریخی گئچمیشیمیزه درین احتیرام بسله‌دیگیمیزی و سارسیلماز تئللرله باغلی اولدوغوموزو نوماییش ائتدیریر».
دونیادا ۳۰۰ میلیوندان آرتیق اینسان طرفیندن یئنی ایلین باشلانغیجی کیمی قبول اولونان بایرام
بوللوغون، برکتین و خیرخواهلیغین تجسومو اولان نیئنی ایل بایرامی آرتیق یونسکو طرفیندن اولوسلارآراسی سویه‌ده قوتلانیر. آذربایجان جمهوریتینین باش خاتونو مهریبان علییئوانین بؤیوک زحمتی نتیجهسینده بو بایرام یونسکونون مد‌نی میراث لیستینه داخیل ائدیلدی. ۲۰۱۰-جو ایل ۲۳ فوریه‌ده ایسه بیرلشمیش میللتلر باش قورولو ۲۱ مارسی اولوسلارآراسی بایرام گونو اعلان ائدیب.
یئنی گۆن بایرامی بوتون دونیادا ۳۰۰ میلیوندان آرتیق اینسان طرفیندن یئنی ایلین باشلانغیجی کیمی قبول اولونور. آرتیق ۳ مین ایلدیر کی، بو بایرام بالکانلاردا، قارا دنیز حؤوزه‌سینده، قافقازدا، اورتا آسیادا، اورتادوغودا و دیگر بؤلگه‌لرده قوتلانیر.
موبالیغه‌سیز دئمک اولار کی، یئنی گۆن بیر چوخ تۆرک خالقی ایله برابر، آذربایجان خالقینین میللی-معنوی وارلیغینی دولغونلوغو ایله عکس ائتدیره‌ن، خالق سویه‌سین‌ده قوتلانان، ائتنیک تفکورون آیریلماز ایشله‌وسل سویه‌سینه چئوریله‌ن بایرام‌یر. نیئنی گۆن بایرامی خالقین اورتاق دویغو و دوۆشونجه‌لرینی دیله گتیره‌ن، تۆرک مدنیتینین قورونوب یاشادیلماسین‌دا اؤنملی یئری اولان قدیم ائل بایرامیمیزدیر.
بایرامینیز موبارک اولسون!
| 5,384 | Arab | South-Azerbaijani | azb |
TRT | روسیا دولت باشقانی ولادیمیر پوتین، سوریه'ده دونن سهون وورولان تورک عسگرلرینین اؤلمه‌سی سببیله پرزیدنت رجب طیب اردوغانا کدرلرینی چاتدیرا‌راق، باش ساغلیغی وئردی.
پرزیدنت اردوغان ایله روسیا دولت باشقانی پوتین آراسیندا بیر تلفون گؤروشمه‌سی رئال‌لاشدی.
پرزیدنت قایناقلاریندان آلینان معلوماتا گؤره، گؤروشمه‌ده اولوسلار آراسی ترورلا موباریزه و سوریه‌دکی سون اینکیشاف‌لار اله آلیندی.
روسیا دولت باشقانی پوتین، البابدا سهو نتیجهسینده شهید اولان عسگرلر اوچون پرزیدنت اردوغانا تعزیه‌لرینی چاتدیردی.
اردوغان ایله پوتین، سوریه‌ده ترور تشکیلاتی داعشه قارشی نیظامی امکداش‌لیغی آرتیرما موضوعسوندا راضی قالدی.
گؤروشمه‌ده، تورکیه، روسیا و ایران لیدرلیگینده سوریه پروبلمینه حل هدفیله باشلادیلان آستانا پروسه‌سینه ده توخونولوب.
ایکی لیدر، آستانا و ژنو پروسه‌لری‌نین تشویق ائدیلمه‌سی اوچون آکتیو امکداش‌لیق ائتمه‌یه حاضیر اولدوقلارینی ایفاده ائتدی.
گله‌جک آی روسیادا رئال‌لاش‌دیریلا‌جاق تورکیه-روسیا اوست سویه امکداش‌لیق شوراسی‌نین موشاویره‌سینده علاقه‌دار فیکیر موبادیله‌سی ائدن اردوغان و پوتین، ایقتیصادیات و دیگر ساحه‌لرده امکداش‌لیغی ده اله آلدی.
بو آرادا، باش قرارگاه باشقانی ژنرال خولوصی آکار و روسیا فدراسیونو باش قرارگاه باشقانی ژنرال والری گراسیموو آراسیندا دا بیر تلفون گؤروشمه‌سی رئال‌لاشدی.
ژنرال گراسیموو، البابدا میدانا گلن طالع‌سیز حادثه سببیله ژنرال آکارا کدرلرینی بیلدیردی و باش ساغلیغی دیله‌دی.
روسیا ساوونما ناظیرلیگیندن ائدیلن یازیلی آچیقلامادا ایسه، آکار و گراسیمووون اورتاق تدبیرلر و ساحه‌دکی وضعیتله علاقه‌دار داها یاخین کووردیناسیون تامین ائدیلمه‌سی و معلومات موبادیله‌سی ائدیلمه‌سی قراری آلدیغی ایفاده ائدیلدی.
گؤروشمه‌ده، سوریه‌ده اولوسلار آراسی ترورلا موباریزه و حلب‌ین قوزئی-دوغوسون‌داکی وضعیتین ده اله آلیندیغی قید ائدیلدی.
خاریجی ایشلر ناظیری مولوت چاووش اوغلو ایله روس همکاری سئرگئی لاوروو آراسیندا دا قونو ایله باغلی بیر تلفون گؤروشمه‌سی رئاللاشدیریلدی.
لاوروو، چاووشوغلونا باش ساغلیغی دیله‌دی.
| 1,813 | Arab | South-Azerbaijani | azb |
TRT | ژاپن‌لو بیلیم اینسان‌لاری‌نین چالیشمالاری نتیجهسینده اوزایدا دوندورولموش سیچان اسپرملریله 9 آی سونرا ساغلیقلی بالا‌لار دونیایا گلدی.
دوندورولموش سیچان اسپرملری‌نین بیر نئچه آی داشیندیغی اوزایین ممه‌لی‌لرین دوغورقان‌لیغی اوزرین‌دکی تأثیرلری آراش‌دیران ژاپن بیلیم اینسان‌لاری، اوزایدا کولونی‌لا قورماغی هدفله‌ین انسان‌اوغلو اوچون اؤنملی ساییلابیله‌جک بیر چالیشمایا ایمضا آتدی.
اولوسلارآراسی اوزای مرکزینده‌کی آراشدیرمالار نتیجهسینده یاشام توخوم‌لاری‌نین دونیانین اوزاغینا داشینماسی‌نین مومکون اولدوغو اثبات ائدیلدی.
تروهیکو واکایاما باشقان‌لیغینداکی ژاپنون یاماناشی اونیورسیته‌سین‌دن آراشدیرماچی‌لارین آمریکا اولوسال بیلیم‌لر آکادمیسی طرفیندن یاییملانان آراشدیرما نتیجهسینده اوزایا گؤندریلن سیچان اسپرم‌لرین‌دن ساغلیقلی بالا‌لار دوغولدوغو بیلدیریلیر.
داها اؤنجه اوزای مرکزینده بالیق‌لار و سمندرلرین اوزایدا اوره‌مه‌سی قونوسوندا ائدیلن چالیشمالارین آردیندان ممه‌لی‌لرله ایلگیلی چالیشمادان دا مثبت نتیجه آلیندی. ژاپن بیلیم اینسان‌لاری‌نین آراشدیرماسیندا، "دون‌دورولا‌راق قورودولموش" سیچان اسپرمینی اوزایدا 9 آی سونرا ساغلیقلی بالا‌لارین اوره‌یه‌بیلدیگی اثبات ائدیلدی.
بیلیم اینسان‌لاری، 1980.جی ایللرده ارکک سیچان‌لارین اوزایدا داها آز اسپرم اوره‌تدیگینی تعیین ائتمیش آنجاق اسپرم کیفیتی دگرلندیریلمه‌میشدی.
| 1,209 | Arab | South-Azerbaijani | azb |
TRT | ونزوئلانین کلمبیا سرحدینده یاسادیشی سلاح‌لی قروپلار آراسیندا چیخان چاتیشمادا ۱۲ نفر اؤلدو.
هر ایکی اؤلکه مطبوعاتین‌داکی خبرلره گؤره، ونزوئلانین کلمبیا سینیرینداکی تاچیرا ایالتینه باغلی بوکا دو گریتا بؤلگهسینده کلمبیالی پارامیلیتر و اویوشدوروجو قاچاقچی‌سی قروپلاردان لوس راستوژوس ایله باشقا بیر قروپ آراسیندا چاتیشما چیخدی.
آغیر سلاحلارلا یاناشی، پاتلاییجیلارین دا ایستیفاده اولوندوغو چاتیشمادا ۱۲ نفر اؤلدو، ۱۰ نفر یارالاندی. یارالانانلار آراسیندا وطنداشلارین اولوب اولمادیغی بیلینمیر.
چاتیشمایا دایر سوسیال مئدیا حسابیندان آنلادان، اکثریتی مخالیفتین الین‌ده‌کی ونزوئلا میلی مجلیسی ملت وکیللریندن فرانکلین دوارته ایسه یارالی ساییسینین ۲۰دن چوخ اولدوغونو بیلدیردی.
دوارته، ونزوئلالی گوونلیک گوجلرین‌دن بؤلگه‌ده‌کی یاسادیشی سلاح‌لی قروپلارا قارشی حرکته گئچمه‌سینی و دۆزه‌نی تامین ائتمه‌سینی ایسته‌دی.
| 806 | Arab | South-Azerbaijani | azb |
TRT | آمریکانین پرزیدنتی دونالد ترامپ،
"حکومت تک اما تک بیر سببه گؤره قاپا‌لی: دموکراتلار سرحد امنیتی اوچون فوند آییرمیر." دئدی.
دونالد ترامپ، اؤلکه‌سی‌نین جنوب سرحدینده اینسانی بحران یاشاندیغینی بیل‌دیره‌رک، دموکرات‌لاری بونون حلّینه مانع اولماقدا گوناهلاندیریب.
ترامپ، ایکی هفته‌دیر آمریکا فدرال حکومتی‌نین باغلانماسینا سبب اولان مکزیک دیواری اوچون میللته مراجعت دانیشماسیندا کامرا‌لارین قارشی‌سینا کئچدی.
آمریکانین جنوب سرحدینده اینسانی بحران یاشاندیغینی دئین ترامپ،
"اورادا اینسانلارین عذاب چکدیگی بیر دؤنگه وار. بونو دایاندیرماغا قرارلییام. مکزیک اوزریندن آمریکایا دوغرو چیخدیق‌لاری یولدا اوچ قادین‌دان بیری سالدیریا اوغراییر. بیزیم خیرده سیستمیمیزین ان بؤیوک قوربان‌لاری قادین‌لار و اوشاق‌لاردیر. بو جنوب سرحدیمیزده سؤز موضوعسو اولان غیری-قانونی کوچ فاجعه‌لی بیر رئال‌لیغی‌دیر." دئیه دانیشدی.
دموکرات‌لارین دیوار اوچون موقتی بودجه‌ده فوند آیریلماسینا قارشی چیخدیغینی خاطیرلادان ترامپ، بودجه بحرانین‌دان اؤتورو حکومتین ایکی هفته‌دیر قاپا‌لی قالماسی مسئله‌سینده دموکرات‌لارا یوکلندی.
ترامپ،
"حکومت تک اما تک بیر سببه گؤره قاپا‌لی: دموکراتلار سرحد امنیتی اوچون فوند آییرمیر. بو وضعیت 45 دقیقه‌لیک بیر گؤروشمه‌ده حلّ اولونابیلر. بونو حلّ ائتمک اوچون کونگره‌نین آپاریجی آدلارینی آغ ائوه دعوت ائتدیم." ایفاده‌لرینی ایستیفاده ائتدی.
آمریکا لیدری، دیوارین اوزی‌نین مکزیک ایله کئچیریلن یئنی تیجارت آنلاشما‌سیندان تحصیل ائدیله‌جگی ادعاسینی دا چیخیشیندا تکرارلاییب.
میللته مراجعت‌دن سونرا کامرا‌لارین قارشی‌سینا کئچن نماینده‌لر مجلیسی‌نین باشقانی نانسی پلوسی ایله نیویورک سناتورو و سناتو آزینلیق لیدری دموکرات چاک شومر ایسه، دونالد ترامپا اعتراض گؤستردی.
ترامپین میلیون‌لارلا آمریکا‌لی‌نین ضرر چکدیغینی سو ایستیفاده ائتدیگینی ایفاده ائدن پلوسی،
"هیچ بیر باشقان ماسایا یومروق ووروب، یا اؤز یولون‌دان گئده‌جک، یا دا حکومتی باغلایاجاغینی دئممه‌لی‌دیر. باشقان ترامپ، آمریکا خالقینی گیروو ساخلاماغی بوراخما‌لی، بحران اوره‌تیم ائتمگی قویما‌لی و حکومتی آچما‌لی‌دیر." دئدی.
شومر ایسه سرحد امنیتی ایله حکومتین باغلانماسینا یول آچان بودجه بحرانینین آیری-آیری اله آلینماسی لازیم اولدوغونو بیلدیریب.
نیو یورک سناتورو،
" سینیر امنیتینه دایر موباحیثه‌نین داوام ائتمه‌سینه ایمکان وئرن و حکومتین آچیلماسینی تامین ائدن ایکی پارتی، دموکراتلار و جمهوریتچی‌لرین دستکلدیگی بیر قانون لاییحه‌سی وار. سیاسی فرق‌لر اوزریندن میلیون‌لارلا آمریکا‌لییا ضرر وئرمک اوچون بیر بهانه یوخ‌دور." قیمتلندیرمه‌سینی کئچیریب.
| 2,285 | Arab | South-Azerbaijani | azb |
TRT | ایران خاریجی ایشلر باخانی محمد جواد ظریف، تهران ایله واشینگتن آراسیندا توتوقلو موبادیله‌سی ائدیلدیگینی آچیقلادی.
ظریف، تویتر حسابیندان پایلاشدیغی مئساژین‌دا، تحریملری پوزدوغو سببیله بیر ایلده‌ن چوخ بیر مدت آمریکا بیرلشمیش دؤولتلرینده توتوقلو اولان ایران‌لی بیلیم اینسانی مسعود سلیمانینین سربست بوراخیلدیغینی بیلدیردی.
ظریف، سلیمانینین سربست بوراخیلماسییلا ۲۰۱۶دا جاسوسلوق اتهامی ایراندا توتوقلانان چین اصیل‌لی آمریکا وطنداشی ژائو ونگون دا قیسا مدت ایچری‌سین‌ده اؤلکه‌سینه دؤنه‌جگینی ایفاده ائتدی.
ظریف، موبادیله‌یه آرا‌چی‌لیق ائدن سوئیس حکومتینه تشکر ائتدی.
چین اصیل‌لی آمریکا وطنداشی پرینستون اونیورسیته‌سی تاریخ بؤلومو دکترا اؤیرنجیسی ژائو ونگ، تحصیلی ایله ایلگیلی آراشدیرمالار ائتمک اوزره ۲۰۱۶دا گئتدیگی ایراندا جاسوسلوق اتهامی ایله، کؤک حجره ساحهسینده ایشلریله بیلینن تهرانداکی تربیت مدرس اونیورسیته‌سین‌دن دکتر مسعود سلیمانی ایسه، گئچه‌ن ایل اکتبر آییندا تحریملری پوزدوغو ادعاسییلا آمریکایا گیریشی سیراسیندا شیاگو هاوالیمانیندا گؤزآلتینا آلینمیشدی.
| 961 | Arab | South-Azerbaijani | azb |
TRT | بورسا ایستانبول 100 اندکسی، هفته‌نین ایلک گونونه 75 مین 727 پوئندن باشلادی.
ایستانبول بورسو، جمعه گونونو 202 پوئنلیک دوشوش ایله تاماملادی.
سهملر گونلوک اورتالاما یوزده صفیر ویرگول 27 دگر ایتیردی.
سربست بازاردا آمریکا دلاری 3 لیرا 47 قوروش، یورو ایسه 3 لیره 67 قوروشدان ایشلم گؤردو.
اولوسلارآراسی بازارلاردا قیزیلین اونس قیمتی ایسه مین 164 د‌لاردیر.
کاپالیچارشیدا جمهوریت قیزیلی 872 لیره‌دن ساتیلیر.
| 401 | Arab | South-Azerbaijani | azb |
TRT | تورک سلاح‌لی گوج‌لری دونن عراقین قوزئیینده بؤلوجو ترور هؤرگوتو پ‌کاکایا عاید هدفلری ووردو.
تورک سلاح‌لی گوجلرینین تویتر حسابی اوزریندن قونویا دایر آچیقلاما وئریلدی.
آچیقلامایا گؤره، ۱ می‌ده، عراقین قوزئیینده‌کی خاکورک بؤلگهسینده دوزنلنن هاوا عملیاتیندا، تروریستلر طرفیندن باریناق، سیغیناق و سلاح مؤوضعی اولاراق ایستیفاده ائدیله‌ن هدفلر یوخ ائدیلدی.
| 354 | Arab | South-Azerbaijani | azb |
TRT | اینگیلیس دی گاردین قزئتینین اهمیت‌لی یازیچیلاریندان دیوید هیرست، 15 ژوئیه‌ده کودتا تلاشی مدتینده غرب دونیاسینا حاکم اولان ایری یاناشماسی قیمتلندیردی.
هیرست، قرار قزئتینه وئردیگی موصاحیبه‌ده، غرب مئدیاسی اوچون
"کودتا اولسایدی نئجه نتیجه‌لر دوغوراجاغینی چوخ یاخشی بیلیرکن بونو گؤرمک ایستمه‌دی‌لر" دئیه دانیشدی.
غربین "کودتا" سؤزونون نه آنلاما گلدیگینی بیلمه‌سینه باخمایا‌راق، یان‌لی داوراندیغینی سؤیله‌ین هیرست،
"کودتا اولسایدی اورتایا چیخا‌جاق منظره بئللیکن اونلار یالنیز اردوغانین کودتا‌یا وئردیگی قیمته یوغونلاشدیلار." دئدی.
هیرست، اینگیلیس مطبوعاتی‌نین 16 ژوئیه سحری کئچدیگی خبرلری آغیر بیر دیلله تنقید ائده‌رک بو رفتارین مطبوعات پرینسیپلریله اؤرتوشمدیغی‌نین وورغولادی.
| 674 | Arab | South-Azerbaijani | azb |
TRT | ونیز فیلم فستیوالیندا مونصیف خصوصی اؤدولو "قوجا دونیا" فیلمیله تورک یؤنتمن رها اردم‌ین اولدو.
ایتالیادا بو ایل 73ونجوسو تشکیل ائدیلن ونیز فیلم فستیوا‌لی سونا چاتدی.
فستیوالین بؤیوک اؤدولو "قیزیل آسلان"ی، فیلیپین‌لی یؤنتمن لاو دیاز'ین " The Woman Who Left " فیلمی قازاندی.
دیاز، اؤدولو آلارکن ائتدیگی دانیشمادا، بؤیوک اؤدولو فیلیپپین خالقینا و اینسانلیغا حصر ائتدیگینی ایفاده ائتدی.
ونیز شهرین‌دکی لیدو یاریماداسی‌نین ائو صاحب‌لیگی ائتدیگی، دونیانین ان اسکی سینما فستیوالیندا، بیر ده تورک یؤنتمن صحنه‌یه چیخدی.
تورک سینماسی‌نین اوستا یؤنتمنلریندن رها اردم، چکدیگی "قوجا دونیا" فیلمیله، ژوری خصوصی اؤدولونه لاییق گؤرولدو.
ان یاخشی یؤنتمن وئریلن "گوموش آسلان" اؤدولونو ده آمریکا یؤنتمن توم فورد'ون " Nocturnal Animals " (گئجه یاشایان حیوانلار) فیلمی قازاندی.
فستیوالدا ان یاخشی کیشی اویونچو اؤدولون " The Distinguished Citizen " (دگری وطنداش) فیلمین‌دکی رولویلا آرژانتینلی آکتور اوسکار مارتینئز قازانارکن، ان یاخشی قادین اویونچو اؤدولو "لا لا لاند" فیلمین‌دکی رولویلا آمریکالی آکترو ائما استون'ون اولدو.
| 1,004 | Arab | South-Azerbaijani | azb |
TRT | کروناویروسون یئنی نوع (کووید-19) سببیله ایتالیا-دا اؤلنلرین سایی 631 نفر اولوب.
مارسین 10-دا اعلان ائدیلن اؤلوم سایی بیر گونده قئیده آلینان ان یوکسک رقم‌دیر.
ویروسا یولوخان‌لارین سایی‌نین 29-ا یوکسلدیگی رومانیا-دا ایتالیا ایله قارشی‌لیق‌لی اوچوش و اتوبوس خیدمت‌لری دایاندیریلیب، مین و داها چوخ اینسانین ایشتیرارک ائدجگی تدبیرلر لغو ائدیلیب.
اؤلکه داخیلینده بوتون مکتب‌لرده تحصیل 22 مارس‌ا قدر، اجتماعی تئاترلار ایسه 31 مارس ا قدر باغ‌لانا‌جاق.
بو واخت ائوده قرنطینه ده اولان اینسان‌لارا ایسه الکترون قولباق تاخا‌راق باییرا چیخیب چیخمادیق‌لاری یوخ‌لانا‌جاق.
هوللاندیا-دا ساغلیق ناظیرلیگی ویروسا یولوخما حالی‌نین 61 فایز آرتاراق 382-ا چاتدیغینی بیلدیریب.
ویروس سببیندن 4 نفرین اؤلدوگو هوللاندیادا خاریجی ایشلر ناظیرلیگی ایتالیانین قوزیی ینه سیاحت ائدیلمه‌مه‌سی موضوع سوندا دا خبردارلیق ائدیب.
آوروپا‌داکی اپیدمیا‌دان ان چوخ تأثیرلنن اؤلکه‌لردن بیری اولان فرانسادا حیاتینی ایتیرن‌لرین سایی 33-ا، یولوخما فاکتی ایسه 784 مینه یوکسلیب.
دیگر طرف‌دن فرانسادا 1-جی و 2-جی فوتبول لیگ لرینده کئچیریله‌جک اویون‌لارین آوریلین 15-دک طرفدارسیز اوینانماسی قرارا آلینیب.
بلژیک-ده ایلک دفعه "کووید-19" ویروسو سببیندن بیر نفر اؤلوب. اؤلکه‌ده یولوخما حال‌لاری ایسه 267 اولوب.
ایندییه قدر 35 نفرین اؤلدوگو ایسپانیادا یولوخما حالی 700 مینه چاتیب.
حکومت ایتالیا ایله بوتون اوچوش‌لاری مارسین 25-دک دایاندیریب.
پارلامئنتین فعالیت‌لرینه ده 1 هفته فاصیله وئریلیب.
ساغلیق ناظیری سالوادور ایللا فوتبول و بسکتبال 1-جی و 2-جی لیگ اویون‌لاری و بوتون اولوسلار آراسی یاریش‌لارین طرفدارسیز اوینانیلاجاغینی آچیقلاییب.
آلبانیا ساغلیق و سوسیال مودافعه ناظیرلیگی اؤلکه‌ده ویروس آشکار ائدن اینسانلارین سایی‌نین 10-آ یوکسلدیگینی بیلدیرسه ده، آلبانیا فوتبول فدراسیونو بوتون یاریش‌لاری طرفدارسیز اویناماغا قرار وئردی.
دیگر طرف‌دن مارسین 10-دان اعتباراً آلبانیا ایله ایتالیا آراسینداکی بوتون هاوا و دنیز اوچوش‌لاری‌نین دایاندیریلدیغی آچیقلاندی.
قوزیی مقدونیه-نین ساغلیق ناظیری ونکو فیلیپیجه ده اؤلکه‌نین بوتون دؤولت و اؤزل تحصیل موسسه‌لرینده 2 هفته‌لیگینه تحصیلین دایاندیریلدیغینی بیلدیریب.
میندن چوخ اینسانین ایشتیراک ائتدیگی تشکیلات‌لارین 2 هفته‌یه قاداغان ائدیلدیگینی سؤیله‌ین فیلیپچه بوتون ایدمان یاریش‌لاری‌نین 30 گون عرضینده اؤلکه داخیلینده طرفدارسیز اوینانیلاجاغینی آچیقلاییب.
بوسنیا و هرزگویناداکی ایکی جمهوریت‌دن اؤلکه‌دن بیری اولان و ایلک کووید-19 حالی‌نین موشاهیده اولوندوغو صربیستان-دا دا بوتون مکتبلر 21 گون مودتینه باغلانیب.
بوسنیا و هرزگوینا فوتبول فدراسیونو دا بوتون فوتبول موسابیقه لرینین 2 هفته تاماشاچی‌سیز اوینانیلاجاغینی آچیقلادی.
اؤلو سایی‌نین 6-یا یوکسلدیگی اینگیلتره‌ده یولوخما حالی 54-دن 373-ا یوکسلیب. ساغلیق ناظیرلیگی‌نین نزدینده خسته تهلوکه‌سیزلیگی عذره دؤولت ناظیری نادینه دوریس ده یئنی بیر نوع کروناویروس (کووید-19) آشکار ائدیلیب. اینگیلیس هاوا شیرکت‌لری ده ایتالیایا اوچوش‌لارینی دایاندیریب‌لار.
| 2,688 | Arab | South-Azerbaijani | azb |
TRT | عراق-ین قوزیی ینده کی زاپ بؤلگهسینده ترور تشکیلاتی پ.کا.کا-نین داها ایکی ترورچوسو حیاتا کئچیریلین هاوا عملیاتی نتیجهسینده ضررسیزلشدیریلیب.
میللی مودافعه ناظیرلیگی 11 آوقوست 2017 تاریخینده پ.کا.کا ترورچولاری طرفیندن شهید اولان ارن بولبولون خاطره‌سینی یاد ائده‌رک ایکی ترورچونون ضررسیزلشدیریلدیگینی بیلدیریب.
ناظیرلیگین "توییتر حسابیندان ائدیلن شرحده "شهیدلریمیزین هئچ بیرینین قانی یئرده قالمادی. نه یاخشی کی، وارسان ارن. سنی و بوتون شهیدلریمیزی اونوتمادیق. الله‌دان رحمت دیلییریک" ایفاده‌لری ده یئر آلیب.
| 507 | Arab | South-Azerbaijani | azb |
TRT | ائرمنیستان‌داکی موخالیفت پارتی لری آذربایجانلا ائرمنیستان آراسیندا داغلیق قاراباغ‌داکی موناقیشه‌لره سون قویان موقاویله‌نین ایمضالانماسینا گؤره حکومته اعتراض ائده‌جک‌لر.
اؤلکه‌دکی 17 موخالیف سیاسی پارتی‌نین یایدیغی اورتاق بیاننامه‌ده ائرمنیستانین باش ناظیری نیکول پاشینیان طرفیندن موقاویله‌نین ایمضالانماسینا رئاکسیا وئریلیب.
آچیقلامادا "تأسف کی، تاریخیمیزین ان بی ابیرچی صحیفه‌سی دونن یازیلدی. دؤولتینی و تورپاغینی قانی ایله جبهه‌ده قورویان عسگرلرین آرخاسیندان، بیزیم آرخامیزدان میللی اولمایان راضیلاشما ایمضالاندی. حاضیردا بیرلیگیمیزه احتیاج وار. ضدیت‌لر و تخریباتچی‌لیق‌لاردان ایمتیها ائدیلمه‌لی‌دیر" ایفاده‌لری یئر آلیب.
موخالیفت پارتیلر طرفدارلارینی صاباح یئرلی واختلا ساعات 13: 00-دا ایروانین آزادلیق میدانیندا کئچیریله‌جک میتینقه دعوت ائدیبلر.
قئید ائدک کی، داغلیق قاراباغ‌داکی موناقیشه‌لره سون قویان راضیلاشما ایله علاقه‌دار اولاراق پاشینیان بیر مودت اول “اؤزوم و هامیمیز اوچون چوخ چتین بیر قرار وئردیم. روسیا و آذربایجان پرزیدنت‌لری ایله قاراباغ محاربه‌سینه سون قویماق اوچون بیاننامه ایمضالادیم. یاییملانان آچیقلاما منیم اوچون و خالقیمیز اوچون آجی وئریجی دیر" ایفاده‌لرین‌دن ایستیفاده ائتمیشدی.
| 1,106 | Arab | South-Azerbaijani | azb |
TRT | چین، بیلیم آداملاری، گیریشیمچی و تکنولوژی شیرکتی لیدئرلرینه ۱۰ ایللیک ویزا وئره‌جک.
ساوت چاینا مورنینگ پست قزئتینین خبرینه گؤره، پکن، "قابیلیت‌لی" خاریجیلرین اؤلکه‌ده‌کی قالخینمایا قاتقی وئرمه‌سی اوچون ۵- ۱۰ ایل مدت‌لی چوخ گیریش‌لی ویزا سیستمی باشلاتدی.
تکنولوژی شیرکتی صاحبلری، ایش و بیلیم آداملارینی اؤلکه‌یه قازاندیرماغی هدفله‌ین اوزون مدت‌لی ویزایا مراجعت اینترنت اوزریندن اجرت‌سیز اولاراق ائدیله‌بیله‌جک. مراجعت ائدنلر ویزا آلمالاری حالیندا چین‌ده تک سفرده ۱۸۰ گون قالابیله‌جک، بونونلا یاناشی، عائله و اوشاقلارینی گتیره‌بیله‌جک.
اؤلکه‌ده ۲۰۱۶دا خاریجیلر اوچون دگرلندیرمه سیستمی اویقولامایا قویولموشدو. بو اویقولاما ایله، نوبل اؤدولو قازانانلار، اوغورلو ایدمان‌چیلار، آکادمیسینلر، مالی متخصصلری "یوکسک ایستعدادلی" قروپونا آلیناراق اؤلکه‌یه چکیلمه‌لری آماجلانمیشدی.
چین باشباخانی لی کیچیانگ، اؤلکه اقتصادینین یئنیدن قورولماسی اوچون کریتیک بیر یئرده اولدوقلارینی آچیقلامیش، بو چرچیوه‌ده خاریجی متخصصلره قارشی داها آچیق بیر سیاست منیمسه‌مه‌سی لازیم اولدوغونو سؤیلمیشدی.
| 975 | Arab | South-Azerbaijani | azb |
TRT | جمهور باشقانی رجب طیب اردوغان اوچ طرفلی سوچی گؤروشون‌دن وطنه قاییدارکن اوچاقدا ژورنالیست‌لرین سواللارینی جاوابلاندیردی.
اردوغان:" سوریه-نین اراضی بوتؤو‌لوگو و سیاسی بیرلیگی مسئله‌سینده راضی‌لیق الده ائتدیک. سوریه میللی دیالوگ کنگره سی مسئله‌سینی ده دئتال‌لی شکیلده موذاکیره ائتدیک. کنگره یه کیم‌لرین دعوت ائدیله‌جگی باره‌ده اوچ اؤلکه بیرلیکده قرار قبول ائدجییک. کنگره یه سوریه-ده کی بوتون قروپ‌لارین، بوتون طبقه‌لرین تمثیل اولونماسینی نظرده توتوروق" دئدی.
جمهور باشقانی اردوغان کنگره نین آتشکه‌سه و چاتیشمازلیک پروسه سینه تحفه وئرجگی ایستیقامتینده گؤزلنتی‌لرین اولدوغونو قئید ائده‌رک:" بورادا دا ایکی اساس هدف وار. بیرینجی‌سی، یئنی آنایاسانین یازیلماسی‌دیر. بو مسئله‌ده فیکیر بیرلیگی وار. ایکینجی هدف ایسه بمت-نین نظارتی آلتیندا عدالت‌لی و شفاف سئچیملرین کئچیریلمه‌سی‌دیر" ایفاده‌لرینی ایشلتدی.
اردوغان سوچی گؤروشونون آفرین باخیمین‌دان اهمیت‌لی اولدوغونو قئید ائتدی، نوبتی گؤروشون،تورکیه، و یا ایران-دا حیاتا کئچیریله‌بیله‌جگی، بو پروسه‌سه آمریکانین دا داخیل ائدیلیب –ائدیلمه‌یه‌جگینه اوچ اؤلکه‌نین بیرگه قرار وئره بیله‌جگی باره‌ده معلومات وئردی.
جمهور باشقانی "بولوجو ترور تشکیلاتی پ.کا.کا-نین سوریه قولو پ.ی.د-ی.پ.گ-نین سیاسی پروسه‌سه داخیل ائدیمه‌سی حالیندا ب پلانی وارمی"؟ سوالینا:"بیزیم ب پلانیمیز ترور تشکیلاتی‌نین ماسادا اولماماسی‌دیر. بونو سوچیده ده آچیق بیلدیردیک. بو مسئله‌ده موقعیمیز آیدین‌دیر. پوتین بیزیم پ.ی.د-ی.پ.گ موضوع سون‌داکی حساسیتلریمیزی بؤلوشور. اورادا بیر چتین‌لیک یوخ‌دور. بؤلوشمه‌ین‌لر آمریکا و کوالیسیون قوه‌لری‌دیر" دئیه جاواب وئردی.
اردوغان روسیا پرزیدنتی ولادیمیر پوتین و اسدین ده پ.ی.د و ی.پ.گ-یه قارشی اولدوغونو بیلدیردی.
جمهور باشقانی ژورنالیست‌لرین "ترورلا موباریزه‌ده آنکارا-دمشق آراسیندا داها یاخین تماس، اورتاق فعالیت احتیمالی دوشونوله بیلرمی"؟ سوالینا: "سیاستین قاپیلاری سون آنا قدر هر زامان آچیق‌دیر" دئیه‌رک جاواب وئردی.
اردوغان آنکارا ایله دمشق رهبرلیگی آراسیندا علاقه‌نین اولوب-اولماماسی ایله علاقه‌دار وئریلن سوالا ایسه:"حاضیردا بئله بیر شئی یوخ‌دور"دئدی.
جمهور باشقانی اردوغان یاخین گونلرده آمریکانین ترور تشکیلاتی پ.ی.د-یه سیلاح وئرمکده داوام ائتمه‌سی مسئله‌سی ایله باغلی آمریکا پرزیدنتی دونالد ترامپ ایله تلفونلا دانیشاجاغینی بیلدیردی.
| 2,084 | Arab | South-Azerbaijani | azb |
TRT | تورکیه رادیو تلویزیون قورومو (ت.ر.ت) گئنل مودیرلیگینه، ت.ر.ت گنل مودیر کؤمکچی‌سی ایبراهیم ارن تعیین ائدیلدی.
ارن‌ین آتاما قراری، پرزیدنت رجب طیب اردوغان طرفیندن تصدیق‌لنه‌رک، رسمی قازئته‌ده یایینلاندی.
ت.ر.ت گئنل مودیرلیگی اوچون ائدیلن 56 مراجعت آراسین‌دان تعیین اولونان 3 آددان بیری اولان ارن، ناظیرلر کابینه‌سی‌نین سئچیمینی ائتمه‌سی‌نین آردیندان پرزیدنتی رجب طیب اردوغانین تصدیقیله ت.ر.ت-ین 17-جی گئنل مودیری اولدو.
ارن، 2013-جی ایلین ژوئیه آیین‌دان بو یانا تورکیه رادیو و تلویزیون تشکیلاتیندا گئنل مودیر معاوینی وظیفه‌سینی ایجرا ائدیردی.
| 543 | Arab | South-Azerbaijani | azb |
TRT | 2014-جو ایلده عیراق-لا ایمضالانان رازیلاشمایا اساساً عمومی پاسپورت‌لاری چیخماقلا ویزالار لغو ائدیلدی.
تورکیه‌نین باغداد ائلچیسی فاروک کایماکجی 2014-جو ایلدن بری اوزرینده چالیشیلان تورکیه ایله عیراق آراسیندا رسمی پاسپورت‌لارا تطبیق ائدیلن ویزانین لغوی اوچون قرارین اوکتوبرین 28-ده قوه‌یه میندیگینی، رازیلاشمایا اساساً دیپلوماتیک، خیدمت و خصوصی پاسپورت صاحبی تورکیه و عیراق وطنداش‌لاری‌نین عیراق و تورکیه‌یه سیاحتی اوچون آرتیق ویزایه احتیاج اولمایاجاغینی چیقلادی.
سفیر دییشیکلیگین ساده‌جه دیپلوماتیک، خیدمت و خصوصی پاسپورت‌لار اوچون اولدوغونو، عمومی پاسپارت‌لارینا ایسه اتیکت، ویزا، الکترون ویزا وا-ویزا و ج1 (موا‌لیجه، توریزم و تیجارت) ویزا تطبیقی‌نین داوام ائتدیگینی، تورکیه‌نین ویزا شرطلرینی یئرینه یئتیرن، تکلیف ائدیلدیگی کیمی باش وران عیراق‌لی‌لارا همین گون ویزا وئریله بیلدیگینی وورغولادی.
| 797 | Arab | South-Azerbaijani | azb |
TRT | سوریه‌نین شمالینا کئچن تورک تانک‌لاری داعشی جرابلوس مرزی‌نین خاریجینه چیخماغا مجبور ائدیر.
بیر رویترز موخبیری چوخ بومباردمان آلتیندا اولان شهردن قارا توستولر یوکسلدیگینی ایفاده ائدیر. پرزیدنت طیب اردوغان، عملیاتین، تورکیه‌نی آلارما کئچیرن، شما‌لی سوریه‌ده ماراق‌لاری اولان داعش و پ.ی.د-نین هدفلدیگینی سؤیله‌دی.
| 311 | Arab | South-Azerbaijani | azb |
TRT | تورک میللی فوتبال تیمی ۲۰۲۰ آوروپا شامپیوناسی (یورو ۲۰۲۰) اله‌مه‌لری ح قروپوندا ۱۱ اکتبر جمعه گونو ایستانبولدا آلبانی ایله قارشیلاشاجاق.
فنرباخچا شوکرو ساراج‌اوغلو ایستادیوموندا تورکییه ساعات ایله ۲۱.۴۵ده باشلایاجاق قارشیلاشمانین داوری رومانی فوتبال فدراسیونوندان اویدیو آلین هاتگان اولاجاق.
تورکییه، ح قروپوندا اوینادیغی ۶ اویوندا ۱۵ پوئن آلدی.
| 346 | Arab | South-Azerbaijani | azb |
TRT | تورکیه-ده سون گون عرضینده کروناویروس‌دان (کووید-19) 74 نفر اؤلوب.
بو باره‌ده تورکیه-نین ساغلیق ناظیری فخرالدین کوجا سون کروناویروس ایستاتیستیکلرینی آچیقلایارکن بئله بیلدیریب.
ناظیر آچیقلاماسیندا قئید ائدیب کی، سون 24 ساعاتدا 123 مین 343 شوبهه‌لی کروناویروس تستیندن کئچیب، اونلاردان 2106-نین جاوابی پوزیتیو چیخیب، 1515 خسته ایسه ساغالا‌راق ائوه بوراخیلیب. آغیر خسته سایی 2177 نفر اولوب.
تورکیه-ده عمومی‌لیکده 377 مین 473 نفر یئنی نوع کروناویروس انفکسیونونا یولوخوب، ایندییه‌دک اونلاردان 10 مین 326 نفر اؤلوب.
| 512 | Arab | South-Azerbaijani | azb |
TRT | اوکراینا دؤولت باشقانی ولودیمیر زلنسکی، روسیانین اولتیماتومونو دقته آلمایاجاقلارینی، بونون یالنیز اوکراینا خالقی تامامیله یوخ ائدیلمه‌سی دوروموندا ممکن اولاجاغینی بیلدیردی.
ولودیمیر زلنسکی آوروپا مئدیاسینا وئردیگی مصاحبه‌‌ده ۲۴ فوریه‌دن بری داوام ائدن ساواشی دوردورماق اوچون روسیانین شرطلرینی دگرلندیردی.
ایشغال اولونموش شهرلرده روس عسگرلرینه قارشی جدی خالق دیرنیشینین اولدوغونا ایشاره ائدن اوکراینا لیدئری،
"بیزه خارکوو، ماریوپول و کیئوی وئرین دئییرلر. بونو نه بو شهرین ساکینلری، نه ده دؤولت باشقانی ائده‌جک. بیز اولتیماتومو یالنیز یوخ اولدوغوموز زامان تطبیق ائده‌بیلریک" ایفاده‌سینی ایشلتدی.
ولودیمیر زلنسکی، روسیا ایله دانیشیقلاردا آنلاشیلاجاق قونولارین اوکراینادا رفراندوما سونولماسی لازم اولدوغونو دیله گتیردی.
| 718 | Arab | South-Azerbaijani | azb |
TRT | اوکراینا دؤولت یاشقانی ولودیمیر زلنسکی، روسیا اوردوسونون اوکرایناداکی ساواشی سیراسیندا تقریباً ۴۰ مین عسگر ایتیردیگینی سؤیله‌دی.
خالقا سسلنن اوکراینا پرزیدنتی، روسیا ایله اوکراینا آراسینداکی ساواشی دگرلندیردی. اونون سؤزلرینه گؤره، ۲۴ فوریه‌دن بو گونه قدر اون مینلرجه روسیالی عسگر ایسه یارالاندی.
اوکراینانین اود‌سا شهرینین یئنیدن روسیا طرفیندن وورولدوغونو خاطیرلادان زلنسکی:
"روسیا ساوونما باخانلیغی بو جور سالدیریلارلا باغلی نه یالان دئسه ده، بیز موطلق بونا جاواب وئره‌جییک. ایشغالچیلار جزاسیز قالمایاجاق" دئدی.
روسیانین اؤز خالقینا ساواش ایله باغلی بیلگی وئرمه‌دیگینی ادعا ائدن زلنسکی،
"روسیا اوردوسو اوکرایناداکی ساواش سیراسیندا تقریباً ۴۰ مین عسگر ایتیردی. بو روسیا اوردوسونون ۲۴ فوریه‌دن بری ایتیردیگی عسگرلرین ساییسیدیر. داها اون مینلرجه یارالی وار" دئیه دانیشدی.
ولودیمیر زلنسکی اینگیلتره‌نین روسیایا قارشی تحریملر لیستینی گئنیشله‌ندیرمک قرارینی آلقیشلایدیغینی سؤیله‌یرک:
"اونلارجا اینسان و قورولوش داها لیسته علاوه ائدیلدی. بو، دوزگون توتومدور و من اینگیلتره‌‌یه بو قونوداکی عزمینه گؤره مینتدارام" ایفاده‌لرینی ایشلتدی.
طبیعی گاز بحرانینی دا دگرلندیرن اوکراینا لیدئری: "اؤزللیکله ده آوروپا بازاریندا گازین قیمتینین مین مکعب متر اوچون ۲ مین دلاردان چوخ آرتماسی ایله باغلی خبرلر آرتیق روسیایا قارشی تحریملرین گئنیشلندیریلمه‌سی اوچون کیفایتدیر'' دئدی.
| 1,261 | Arab | South-Azerbaijani | azb |
TRT | سودانین پایتاختی خارطومون موختلیف بؤلگه‌لرینده اوردو ایله چئویک دستک قوه‌لری (HDK) آراسیندا آغیر سلاحلارلا قارشیدورما باش وئریب.
پایتاختین اومدورمان بؤلگهسینده اوردونون دؤیوش اوچاق لاری چئویک دستک قوه لرینین شهرده‌کی موضع لرینی بومبالاییب.
خصوصی حرکات قوه لرینین اومدورماندا آختاریش ایشلری آپاردیغینی آچیقلایان اوردو، چئویک دستک قوه لری عضو‌لری‌نین کوتلوی شکیلده اراضی‌دن قاچدیغینی ادعا ائدیب.
بحری شهرینده ده گرگین قارشیدورما‌لار باش وئریب.
شامبات و حلفایا کؤرپولری اطرافیندا توققوشما‌لارین اولدوغو بیلدیریلیب.
شاهیدلرین بیلدیردیگینه گؤره، اوردو HDK عضو‌لرینی وطنداشلارین ائولرین‌دن قووماق و اونلاری ضررسیزلش‌دیرمک اوچون بحری‌نین موختلیف بولگه لرینه یئرلشدیریلیب.
دیگر طرف‌دن، سودان سیویل هاواجیلیک ایداره‌سی، اینسانی یاردیم و تخلیه اوچوش‌لاری استثنا اولماقلا، هاوا مکانی‌نین باغلانماسی قراری‌نین 31 یولا قدر اوزادیلدیغینی آچیقلاییب.
خاطیرلاداق کی، آوریلین اورتا‌لاریندا اوردو ایله چئویک دستک قوه لری آراسیندا باش وئرن وطنداش محاربه‌سیندن سونرا سودان هاوا مکانی منتظم هاوا نقلیاتی اوچون باغلانیب.
| 1,001 | Arab | South-Azerbaijani | azb |
TRT | باش قرارگاه باشقانی ژنرال خولوصی آکار، 176.جی ناتو حربی کمیته باش قرارگاه باشقان‌لاری توپلانتیسینا قاتیلاجاق.
ژنرال آکار، 17-18 ژانویه‌ده بلژیکین باشکندی بروکسلده گرچکلشدیریله‌جک 176.جی ناتو حربی کمیته باش قرارگاه باشقان‌لاری توپلانتیسینا قاتیلاجاق.
ییغینجاقدا داعش ایله مباریزه و فیرات قالخانی عملیاتی موذاکیره ائدیله‌جک.
ژنرال آکار، ناتو ییغینجاق‌لاریدا، گئچن سپتامبر آییندا خیرواتیستانداکی حربی کمیته باش قرارگاه باشقان‌لاری توپلانتیسینا دا قاتیلمیشدی.
| 457 | Arab | South-Azerbaijani | azb |
TRT | خاریجی ایشلر ناظری مؤلود چاووش اوغلو بیلدیردی کی، اؤلکه‌سی آمریکادان ایستک‌لرینی آچیق شکیلده اورتایا قویور. اگر آمریکا ایسته‌نیلن ترورا قارشی بیرگه امکداش‌لیق ائدیرسه، بونونلا باغلی قطعی نتیجه‌لرین اولماسی ضروری‌دیر.
"ت رت خبر"، خبر و ایدمان وئریلیش‌لری بولومونین باشقانی یاشار تاشکین قوچ‌ون سواللارینی جاوابلان‌دیران چاووش اوغلو فتحالله گوله‌نین قایتاریلماسی اوچون دانیشیق‌لارین داوام ائتدیریلدیگینی بیلدیردی.
امریکانین اورتاق کمیسیونونون تکلیفینه دایر موذاکیره‌لره حاضر اولدوقلارینی دئین خاریجی ایشلر ناظری موافق معلومات و دلیل‌لرین توپلانیلدیغینی، بوتون سندلرین آمریکایا چاتدیریلدیغینی قئید ائتدی. مؤوضوع ایله باغلی مثبت نتیجه آلیناجاغینا اومید ائتدیکلرینی بیلدیرن خاریجی ایشلر ناظری آمریکانین گولنی قایتارماسی اوچون دلیل ایستندیگی ادعا‌لارینی "دلیل حرکاتین اؤزودور" دئیه جاوابلاندیردی.
فتح الله گوله‌نین هر هانسی باشقا بیر اؤلکه‌یه قاچماسینا یول وئریلمه‌مه‌سی‌نین واجیب‌لیگینی وورغولایان خاریجی ایشلر ناظری دئدی کی، فئتونون باشچی‌سینی تورکیه‌یه گتیرمک ایستهییریک. آمریکادان دا ایستییمیز سون درجه ساده و قطعی‌دیر. تورکیه‌ده چئویریلیشه جهدین آرخاسیندا دوران بو شخص اورادا ساخلانیلماما‌لی‌دیر. خاریجی ایشلر ناظری یونانیستانا سیغینان چئویریلیشه جهد ائدنلر حاقیندا آپاریلان حقوقی پروسئسی ایسه یاخیندان تعقیب ائتدیکلرینی بیلدیردی. مؤلود چاووش اوغلو علاوه ائتدی کی، حربی چئویریلیشه جهد ائدنلرین سیاسی سیغیناجاغا دایر طلبی وار. لاکین یونانیستان حاکمیتیندن امکداش‌لیق، عدالت‌لی داورانیش گؤزله‌ییر و خیانتکارلارین تورکیه‌یه گوندیریلمه‌سینی ایستهییریک.
بو آرادا تورکیه‌نین عدلیه ناظری بکر بوزداغ دا فتحالله گوله‌نین اعاده‌سینه دایر طلب ائدیلن دلیل‌لرین بو گون گؤندریله‌جگینی آچیقلادی. آمریکا تورکیه‌ده چئویریلیشه جهدین آرخاسیندا فتحالله گوله‌نین دوردوغونو آرتیق یاخشی باشا دوشدوگونو وورغولایان عدلیه ناظری دئدی کی، گوله‌نین قایتاریلماسی اوچون شخصاً اؤزو ده گئده بیلر.
| 1,775 | Arab | South-Azerbaijani | azb |
TRT | یوفا شامپیونلار لیگینده پلی-اوف مرحله‌سی‌نین بوتون جوتلوک‌لری معینلشیب.
قاره نین ان نفوذلو کلوب موسابیقه لرینین قروپ مرحله‌سینه وثیقه اوغروندا 12 کلوب موباریزه آپارا‌جاق. اونلار سون 6 وثیقه‌نین صاحبینی معین‌لش‌دیره‌جک‌لر.
پلی-اوف مرحله‌سی‌نین ایلک اویون‌لاری 21-22 آوقوست، جاواب گؤروش‌لری ایسه 28-29 آوقوست تاریخ‌لرینده کئچیریله‌جک.
یوفا شامپیونلار لیگی
پلی-اوف مرحله‌سی
شامپیونلار یولو
"زوئزدا" (صربیستان) - "زالتسبورگ" (اطریش)
باته (بوریسوو، بلاروس) – آیندوهون (هولند)
یانگ بویز (سوئیس ) - دینامو (زاگرب ، کرواسی)
ویدئوتون (ماجاریستان) - آاک (آتن ، یونانیستان)
لیگ یولو
بنفیکا (پرتغال) - پاوک (یونانیستان)
آژاکس (هولند) - دینامو (کیئو، اوکراینا)
| 651 | Arab | South-Azerbaijani | azb |
TRT | قئید ائدیلیب کی، کابل-داکی سفیرلیگیمیزین 12 نفردن عبارت ایشچی‌لری بیر دوست اؤلکه‌نین حربی طیاره‌سی ایله تهلوکه‌سیز اولاراق دبی-یه کؤچورولوب. شرحده بیلدیریلیب کی، ژاپونیانین کابل-ده‌کی سفیرلیگی‌نین فعالیت‌لری ایستانبول-دا قورولا‌جاق موقتی اوفیسده داوام ائده‌جک.
کیودو آژانسینین معلوماتینا گؤره ژاپونیا 2001 -جی ایلدن بری افغانیستانین یئنیدن برپاسی اوچون 6،8 میلیارد دو‌لار بودجه آییریب.
خاطیرلاداق کی، 15 آوقوست 2021 بازار گونو پایتاختی کابلی محاصره‌یه سالان طالبان، پرزیدنت اشرف غنی‌نین اؤلکه‌نی ترک ائتمه‌سیندن و حکومت قوه‌لری‌نین پایتاخت‌دان چیخمالاریندان سونرا شهره نظارتی اله کئچیردی.
| 594 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو کویت ایله بولگه‌سل مؤوضوع لاردا همفیکیر اولدوق‌لاری اوچون ممنون اولدوقلارینی سؤیله‌ییب.
مولود چاووش اوغلو تورکیه سفر ائدن کویت خاریجی ایشلر و ناظیرلر کابینه‌سی مسئله لری اوزره ناظیری شیخ احمد ناصر محمد الصباح ایله تکبتک گؤروش کئچیریب.
تورکیه-کویت امکداش‌لیغی اوچون بیرگه کومیته ایجلاسینا دا قاتیلان ناظیرلر داها سونرا بیرگه مطبوعات کنفرانسی تشکیل ائدیبلر.
همکاری ایله ایکی اؤلکه آراسینداکی علاقه لری و بولگه سل مسئله لری موذاکیره ائتدیکلرینی ایفاده ائدن مولود چاووش اوغلو دئییب: "بولگه سل مسئله لرده همفیکیر اولدوغوموز اوچون ممنون اولدوم. ایکی اؤلکه‌نین ده مقصدی بؤلگه‌ده باریشین، ثابیتلیگین و اقتصادی اینکیشافین تامین اولونماسیدیر".
مولود چاووش اوغلو کویت-ین بولگه سل مسئله لر اوزرینه گؤتوردوگو واسیطه‌چی‌لیک رولونو آلقیشلادیق‌لارینی ایفاده ائدرک تورکیه-نین کویت-ین بو اهمیت‌لی رولونو دستکله‌مه‌یه داوام ائدجگینی قئید ائدیب.
کویت خاریجی ایشلر ناظیری ایسه اؤز نؤوبه سینده تورکیه و کویت آراسینداکی علاقه لرین احاته‌لی اولدوغونو و قارشی‌لیق‌لی سفرلرین داوام ائدجگینی ایفاده ائدیب. شیخ احمد ناصر محمد الصباح همچنین ایکی اؤلکه آراسینداکی امکداش‌لیغی گوجلندیرمک ایسته‌دیکلرینی دئییب. کویت-لی ناظیر تورکیه و بوتون اؤلکه لره کؤرفز بحرانینین حل ائدیلمه‌سی مسئله سینده وئردیکلری دستکه گؤره تشککور ائدیب.
| 1,246 | Arab | South-Azerbaijani | azb |
TRT | گونئی آمریکا اؤلکه‌سی شیلی‌ده ۶،۲ بؤیوکلویون‌ده زلز‌له میدانا گلدی.
آمریکا ژئولوژیک آراشدیرمالار مرکزی، مرکزی ایکوایکو شهرینین ۱۱۸ کیلومتر قوزئی دوغوسو اولان ۶،۲ بؤیوکلویون‌ده‌کی زلز‌له‌نین یئرین ۹۱ کیلومتر آلتیندا باش وئردیگینی بیلدیردی.
آخشام ساعاتلارین‌دا باش وئره‌ن زلز‌له‌ده سونامی اویاریسی وئریلمزکن، زلز‌له‌نین جان و مال ایتکی‌سینه سبب اولمادیغی بیلدیریلدی.
| 366 | Arab | South-Azerbaijani | azb |
TRT | تونیس-ین شافاکس ایالتی ساحللرینده غیری-قانونی کوچمن لری داشییان قاییق آشیب.
حادثه نتیجهسینده 11 نفر اؤلوب، 44 نفر ایتکین دوشوب.
تونیس-ین ایچ ایشلر ناظیری کمال الفکی آوقوستون 2-ده پارلمان داکی چیخیشیندا قئید ائدیب کی، بو ایلین اولیندن جولای‌ین 20-دک اؤلکه‌سی‌نین ساحللرینده 901 جسد تاپیلیب.
| 294 | Arab | South-Azerbaijani | azb |
TRT | آگوست آیینین ۱۴ده هائیتی ساحللرینده باش وئره‌ن ۷،۲ بؤیوکلوگونده‌کی زلز‌له نتیجهسینده اؤلنلرین ساییسی ۲۲۰۷ نفره یوکسلدی.
هائیتی مولکی ساوونما آژانسی زلز‌له‌ده حیاتینی ایتیره‌نلرین ساییسینین ۲۲۰۷، یارالیلارین ساییسینین ایسه ۱۲.۲۶۸ اولدوغونو آچیقلادی.
دئپرم سونوجوندا ۱۰۰ میندن چوخ ائو داغیلدی و یا خسارت آلدی، ۳۴۴دن چوخ انسان ایتکین دوشدو.
ییخینتیلار آلتیندا آختارما-قورتارما ایشلری داوام ائدیر.
بؤیوک ییخیم و شوکا معروض قالان اؤلکه یؤنتیمی اولوسلارآراسی یاردیم چاغیردی.
هائیتی باشباخانی آریل هنری اؤلکه‌ده بیر آیلیق فؤوق العاده وضعیت اعلان ائتدی.
| 552 | Arab | South-Azerbaijani | azb |
TRT | ژوئیه آییندا اوکراینا-دا کروناویروسا یولوخما گؤستریجی‌لری ژوئن آیی ایله موقاییسه‌ده اوچ دفعه‌دن چوخ آرتیب.
بونو اؤلکه‌نین ساغلیق ناظیری دئییب.
او بیلدیریب کی، ژوئن ده اؤلکه عذره یولوخما گؤستریجی‌سی 100 مین نفر اوچون 50 نفره برابر ایدیسه، ژوئیه آییندا بو رقم 161 نفره برابر اولوب.
قئید ائدک کی، بو گونه ده ک اوکراینا-دا 67 مین 597 نفر کروناویروسا یولوخوب، 1650 خسته اؤلوب، 37 میندن چوخ خسته ساغالیب.
| 399 | Arab | South-Azerbaijani | azb |
TRT | روسیانین اوکراینایا سالدیریلاریندا ۳۲۴ اوشاق حیاتینی ایتیردی.
اوکراینا باش ساوچیلیغیدان وئریله‌ن آچیقلامادا، روس اوردوسونون اوکراینایا سالدیریلاری نتیجهسینده ۳۲۴ اوشاغین اؤلدوگو، ۵۹۲ اوشاغین ایسه یارالاندیغی بیلدیریلدی.
آچیقلامادا، دونتسک بؤلگهسینده ۳۰۷، خارکوو بؤلگهسینده ۱۷۵، کیئو بؤلگهسینده ۱۱۶، چرنیقوو بؤلگهسینده ۶۸، لوهانسک بؤلگهسینده ۵۴، خرسون بؤلگهسینده ۵۲، میکولایئو بؤلگهسینده ۴۸، زاپوروژیا بؤلگهسینده ۳۰ و سومی بؤلگهسینده ۱۷ اوشاغین حیاتینی ایتیردیگی بیلدیریلدی.
باش ساوچیلیق آیریجا، روسیانین سالدیریلاریندا اوکراینادا ان آز ۲۰۵۲ تحصیل موسسه‌سینین خسارت آلدیغی و ۲۱۰ موسسه‌نین ایسه تامامیله یوخ ائدیلدیگینی آچیقلادی.
| 638 | Arab | South-Azerbaijani | azb |
TRT | فوتبول عذره تورکیه سوپر لیگینده 9-جو تورون اویون‌لاری کئچیریلیر.
بازار گونو دؤرد قارشیلاشما باش توتوب.
"بشیکتاش" "گؤزتپه"نین قوناغی اولوب و 2 جاواب‌سیز قوللا اودوزوب.
"آلانیاسپور" ائوده "آنتالیاسپور"ا اودوزوبسا، "آنکاراگوجو" "یئنی مالاتیاسپور"و مغلوب یولا سالیب.
"ریزه سپور" - "کونیاسپور" گؤروشونده ایسه غالیب معینلشمه‌ییب.
تورکیه سوپر لیگی
9 -جو تور
19 اوکتبر
قالاتاسارای - بورساسپور 1:1
20 اوکتبر
کاسیم پاشا – آک حیصار سپور 0:5
باشاکشهر – کایسری سپور 0:1
سیواس سپور - فنرباخچا 0:0
21 اوکتبر
ریزه سپور - کونیاسپور 1:1
آلانیاسپور - آنتالیاسپور 1:0
آنکاراگوجو - یئنی مالاتیاسپور 0:1
گؤزتپه - بشیکتاش 0:2
22 اوکتبر
ترابزونسپور – ارضروم سپور
| 642 | Arab | South-Azerbaijani | azb |
TRT | یئنیدن عبادته آچیلان آیاصوفیا مسجیدی اوچ ایلده 21 میلیونا یاخین زیارتچی قبول ائدیب.
آیاصوفیا مسجیدی 2020-جی ایل جولای‌ین 24-ده جمهور باشقانی رجب طیب اردوغانین دا ایشتیراک ائتدیگی محتشم مراسیمله 86 ایلدن سونرا ایلک جمعه نمازی ایله یئنیدن عبادته آچیلیب. یئرلی و خاریجی توریستلرین بؤیوک ماراق گؤستردیگی آیاصوفیانین قارشیسیندا زامان-زامان یوزلرله متر اوزانان نؤوبه‌لر یارانیر.
مسجیدین امامی بنیامین توپچواوغلونون سؤزلرینه گؤره، 2021-جی ایلده کوروناویروس پاندمیسی سببیندن زیارتچی سایی جمعی 1 میلیون 300 مین نفر اولوب. 2022-جی ایلده آیاصوفیانی 13 میلیون 600 مین، بو ایلین ژانویه- ژوئن آیلاریندا ایسه 6 میلیون نفر زیارت ائدیب. بو سای گئتدیکجه آرتیر. بعضیلری بورایا مسلمان اولماق اوچون گلیر.
آیاصوفیانین تکجه آوروپا و باتی اؤلکهلریندن دئییل، عرب اؤلکه‌لری، اورتا آسیا و اوزاق دوغودان دا بؤیوک دقت چکدیگینی ایفاده ائدن توپچواوغلو آیریجا سون واخت‌لار اندونزیا‌دان چوخ جدی بیر زیارتچی قبول ائتدیکلرینی دیله گتیریب.
| 911 | Arab | South-Azerbaijani | azb |
TRT | بورسالاردا هفته‌نین ایلک تیجارتینده نفتین قیمتی هفته‌لیک گؤستری جیه نیسبتن آشاغی حدلرده معین اولونوب.
حاضیردا "برنت" مارکا‌لی نفت 56،58 دو‌لارا، غربی تگزاس نفتی ایسه 51،52 دو‌لارا ساتیلیر. ایکی مارکا آراسیندا فرقین 5 دو‌لارا ائنمه‌سی آمریکانین قیمت‌لرین معینلشمه‌سینده رولونو تدریجن برپا ائتدیگینی گؤستریر.
سپتامبر آییندا "برنت" مارکا‌لی نفت 10 فایز، غربی تگزاس نفتی ایسه 9،5 فایز باهالاشیب. بو مارکا‌لار اوولکی ربع ده نیسبتن اوچونجو ربع ده مووافیق اولاراق 19 و 12 فایز دیر قازانیب‌لار. آچیقلانان رقم‌لر بازاردا بالانسین یارانماغا باشلادیغینا دایر اوپک و اولوسلار آراسی انرژی آژانسینین ادعا‌لاری‌نین دوغرولوق پایینی آرتیریر.
| 628 | Arab | South-Azerbaijani | azb |
TRT | شیما‌لی آتلانتیکا اتفاقی ناتو تورکیه‌نین عضو‌لوگونون مباحثه مؤوضوعسو اولمادیغینی آچیقلادی.
ناتودان وئریلن آچیقلامادا تورکیه‌نین داوام‌لی قاتقیلارینا گووندیگی قئید اولونا‌راق:"تورکیه‌ده ناتونون هم‌رای‌لیگینه و دستکینه اعتبار ائده بیلر" دئیه بیلدیریلدی.
| 252 | Arab | South-Azerbaijani | azb |
TRT | تورکیه، آوروپا هالتر شامپیوناسیندا 3 قیزیل مدال قازاندی.
کرواسی‌نین اسپلیت شهرینده تشکیل ائدیلن شامپیونانین ایلک گونو، کیشی‌لر 56 و 62 کیلودا ائدیلن یاریشما‌لارلا تاماملاندی.
کیشی‌لر 62 کیلودا یاریشان حورشیت آتاک، سیلکمه(ایکی ضرب) و توپلام، بونیامین سئزر ایسه قوپارمادا(تک ضرب) قیزیل مدال قازاندی.
قوپارماداکی 130 کیلولوق قالدیریشییلا برنز مدال آلان حورشیت، سیلکمه‌ده‌کی 160 و توپلامداکی 290 کیلولوق درجه‌لریله قیزیل مدال آلدی.
135 کیلو قالدیردیغی قوپارمادا قیزیل مدال قازانان بونیامین، توپلامدا دا 289 کیلویا چاتا‌راق گوموش مدا‌لی بوینونا تاخدی.
تورک هالترچیلر معمر شاهین و اوکان ییلماز ایسه یاریشمالاردا 5.جی و 6.جی اولدو.
| 627 | Arab | South-Azerbaijani | azb |
TRT | مزارلار آذربایجانین خزر دنیزین‌دکی "شاه دنیز-2" لاییحه‌سی چرچیوهسینده طبیعی گازی تورکیه‌یه و اورا‌دان دا آوروپایا داشیماغی مقصد گؤتورن ترانس-آنادولو گاز بورو کمری (تاناپ) چرچیوهسینده دومانیچ قصبه‌سینده کمری چکمک اوچون آپاریلان قازینتی ایشلری زامانی اورتایا چیخدی.
قازینتی‌لار زامانی ایسکلت‌لره و آرکئولوژی تاپینتی‌لارا تصادف ائدیلمه‌سی نتیجهسینده کوتاهیا موزه مودیرلیگینه مراجعت ائدیلدی.
کانال آچما فعالیت‌لرینه فاصیله وئریلدیکده، آرکولوق‌لار تاپینتی‌لارین گون ایشیغینا چیخاریلماسی اوچون قازینتی ایشلرینی باشلاتدی‌لار.
کوتاهیا موزه مودیری متین تورکتوزون شهرین کئچمیشده موختلیف مدنیت‌لره ائو صاحب‌لیگی ائتیگینی خاطیرلادا‌راق، آرکئولوژی تاپینتی‌لارا تصادف ائتمه احتیمالینا گؤره تاناپ چرچیوهسینده بؤلگه‌ده ایشلرین حساس شکیلده داوام ائتدیریلدیگینی سؤیله‌دی.
| 759 | Arab | South-Azerbaijani | azb |
TRT | ماجاریستان-دا قوه‌یه مینن قانونا اساساً، ائوسیز وطنداشلارین کوچه‌ده یاشاماسی قاداغان ائدیلیب.
ماجاریستان پارلامنتی طرفیندن ژوئن آیی نین 20-ده قبول ائدیلن قانون اوکتبرین 15-ده قوه‌یه مینیب.
بوندان سونرا ائوسیز شخص پولیس طرفیندن اوچ دفعه خبردارلیق آلدیقدان سونرا دا کوچه‌ده یاشاماغا داوام ائتسه، جریمه اولونا و یا حبس جزاسینا محکوم ائدیله بیلر. ماجاریستانین اینسان قایناق لاری ناظیرینین معاوینی آتیلا فولؤپ موضوع ایله علاقه‌دار تشکیل اولونان مطبوعات کنفرانسیندا معلومات وئریب کی، اؤلکه‌ده ائوسیز وطنداشلارین قیدا و تمیزلیک احتیاج‌لارینی اؤده‌یه‌رک یاشایا بیله جگی 19 مین یاتاق لیق سیغینا‌جاق‌لار حاضیرلانیب.
اها‌لی‌سی 9،7 میلیون نفر اولان ماجاریستاندا 20 مین جیواریندا ائوسیز اینسانین اولدوغو تخمین ائدیلیر.
| 711 | Arab | South-Azerbaijani | azb |
TRT | آمریکا خاریجی ایشلر ناظیری رکس تیلرسون، قطر ایله بعضی عرب اؤلکه‌لری آراسیندا داوام ائدن بحرانلا باغلی دانیشیق‌لار آپارماق اوچون 10 ژوئیه‌ده کویته سفر ائده‌جک.
آمریکا خاریجی ایشلر ناظیرلیگیندن ائدیلن یازیلی آچیقلامادا، رکس تیلرسونون، کویت امیری شیخ صباح احمد جابر الصاباح‌ین دعوتیله بو اؤلکه‌یه گئده‌جگی قید ائدیلدی.
تیلرسونون، 7-8 ژوئیه‌ده هامبورگ‌دا ائدیله‌جک جی-20 ایجلاسینا قاتیلاجاق ائدجگی، داها سونرا اوکراینا کئچیب 9-10 ژوئیه تاریخ‌لرینده ده تورکیه‌نی زیارت ائده‌جگی بیلدیریلمیشدی.
آمریکا ساوونما ناظیری جیمز متیس‌ین قطر ساوونما ناظیری خالد بن محمد العطیه ایله تلفون گؤروشمه‌سی ائتدیگی بیلدیریلدی.
آمریکا ساوونما ناظیرلیگی (پنتاگون) سؤزچوسو دانا وایت طرفیندن ائدیلن یازیلی آچیقلامادا، ایکی ناظیرین آمریکا ایله قطر آراسینداکی ایستراتژی ایش بیرلیگینی اله آلدیغی ایفاده ائدیلدی.
سؤزچو وایت، "ناظیرلر ایکی اؤلکه آراسینداکی ایستراتژی طرفداشلیغین اهمیتینی تکرارلادی و داعشه قارشی حیاتا کئچیریلن عملیات‌لارلا ایکی اؤلکه آراسینداکی اورتاق منفعت‌لری دانیشدی‌لار." ایفاده‌سینی ایستیفاده ائتدی.
| 997 | Arab | South-Azerbaijani | azb |
TRT | بیرلشمیش میللتر تشکیلاتی سوئیس-ین ژنو شهرینده فوریه‌نین 20-ده کئچیریلمه‌سی پلان‌لاشدیریلان سوریه موذاکیره‌لری فوریه‌نین 23-ده کئچیریله‌جگینی بیلدیردی.
بیرلشمیش میللتر تشکیلاتی-نین سوریه عذره اوزه ل نماینده‌سی ایستفان دی میستورانین سؤزچوسو یارا شریف آنادولو خبر آژانسینا وئردیگی آچیقلامادا دئدی کی، موذاکیره‌لره قاتیلاجان هئیت‌لر فوریه‌نین 20-دک ژنوه گئده‌رک، دی میستورا ایله مسئله‌نی موذاکیره ائده‌جک‌لر. میستورا سوریه دانیشیق‌لاری اوچون دیپلوماتیک فعالیت‌لرینی فعال شکیلده داوام ائتدیریر و قاتیلیمجیلارا دعوت نامه آرتیق دونن گؤندریلدی.
اوزه ل نماینده دی میستورا کئچن آی وئردیگی آچیقلامادا، ژنوده فوریه‌نین 8-ده کئچیریلمه‌سی نظره آلینان باریش دانیشیقلارینین فوریه‌نین 20-نه آرته لندیگینی بیلدیرمیشدی.
دیگر طرف‌دن سؤزچوسو شریف 15-16 فوریه‌ده آستانادا کئچیریلمه‌سی پلان‌لاشدیریلان سوریه دانیشییق‌لاریندا دا میستورانین قاتیلیب قاتیلمایاجاغی مسئله‌نین هله دقیق‌لشمه‌دیگینی، بو باره‌ده هر هانسی آچیقلاما وئره بیلمه‌یه‌جگینی قئید ائتدی.
| 933 | Arab | South-Azerbaijani | azb |
TRT | تورکیه-نین میللی ساوونما ناظیری حولوصی آکار لتونیا-نین پایتاختی ریگا-یا سفر ائدیب.
حولوصی آکار اوچون برترن-ده ایلک مراسیم کئچیریلیب.
لتونیا باش ناظیرینین معاوینی و ساوونما ناظیری آرتیس پابریکس طرفیندن اؤلکه‌نین ان بؤیوک آنیت کومپلکسی اولان "قهرمان‌لار قبیریستان‌لیغی"نا گلیشی ایله قارشی‌لانان حولوصی آکار داها سونرا مراسیمین کئچیریله‌جگی اراضییه کئچیب.
تورکیه میللی ساوونما ناظیری پاراد قارووولونو سلاملاماسی ایله باشلایان مراسیمده حربی اورکستر طرفیندن ایکی اؤلکه‌نین دؤولت مارش لاری سسلندیریلیب. مراسیم عسگرلرین رسمی پارادیندان سونرا باشا چاتیب.
| 548 | Arab | South-Azerbaijani | azb |
TRT | ایسراییل اوردوسونون ایشغال آلتینداکی اوردون چایی‌نین باتی ساحلینده‌کی جنین شهرینه تشکیل ائتدیگی باسقین زامانی یارا‌لانان 15 یاش‌لی داها بیر قیز حیاتینی ایتیریب.
فیلیسطین ساغلیق ناظیرلیگیندن وئریلن یازیلی آچیقلامایا گؤره، 19 ژوئن ده اوردون چایی‌نین باتی ساحلی‌نین قوزیی ینده‌کی جنین بؤلگهسینده ایسراییل عسگرلرینین حیاتا کئچیردیگی هوجومدا آغیر یارا‌لانان 15 یاش‌لی صدیل نغناگیه حیاتینی ایتیریب.
بئله‌لیکله، ایسراییل قوه‌لری‌نین جنین بؤلگه‌سینه تشکیل ائتدیگی هوجوم نتیجهسینده حیاتینی ایتیرن فیلیسطین‌لی‌لرین سایی ایکی‌سی اوشاق اولماقلا 7-یه یوکسلیب.
ایسراییل اوردوسونون ایشغال آلتینداکی اوردون چایی‌نین باتی ساحلی‌نین قوزیی ینده یئرلشن جنین شهرینه بازار ارته‌سی گونو "آپاچی" تیپ‌لی هلیکوپترله حیاتا کئچیردیگی هوجوم‌لاردا 1-ی اوشاق اولماقلا 6 فیلیسطین‌لی اؤلوب، آزی 66 فیلیسطین‌لی یارالانیب. قارشیدورما‌لار نتیجهسینده 7 ایسراییل عسگری ده یارالانمیشدی.
ایسراییل-ین اوردون چایی‌نین باتی ساحلینه تشکیل ائتدیگی قان‌لی باسقین‌لاری و غزه زولاغینا ائتدیگی هاوا هوجوم‌لاری نتیجهسینده ایلین اولیندن بو یانا هلاک اولان فیلیسطین‌لی‌لرین سایی 174-ا یوکسلیب.
| 1,047 | Arab | South-Azerbaijani | azb |
TRT | آمریکا بیرلشمیشایالتلرینین نیویورک شهرینده، سن پاتریک کلیسه‌سینین دووارلارینا ایکی قاب بنزین تؤکه‌ن بیر شبهه‌لی گؤز آلتینا آلیندی.
نیویورک پلیسی آخشام ساعاتلارین‌دا وئردیگی آچیقلامادا، منهتن ۵.جی کوچه‌ده‌کی سن پاتریک کلیسه‌سین‌ده بیر "حادثه‌یه" مداخیله ائتدیکلرینی بیلدیردی.
آمریکا باسینینا عکس اولونان خبرلره گؤره، بیر پلیس صلاحیتلی‌سی، کلیسه‌یه الین‌ده بنزین دولو ایکی قابلا گله‌رک، بنزینی کلیسه‌نین دووارلارینا تؤکه‌ن بیر شبهه‌لینین گؤز آلتینا آلیندیغینا قید ائتدی.
شبهه‌لینین نیوجرسی‌ده یاشایان ۳۷ یاشین‌دا بیر کیشی اولدوغو بیلدیریلدی.
حادثه‌نین، فرانسانین باشکندی پاریس نوتر دام کلیسه‌سین‌ده چیخان و بنایا بؤیوک زیان وئره‌ن یانغیندان سونرا باش وئرمه‌سی دقت چکدی.
| 670 | Arab | South-Azerbaijani | azb |
TRT | موغلانین مارماریس ائلچه‌سینده ایران‌لی مین ۲۰۰ نفرلیک کاروان گلدی.
اؤلکه‌لرین‌ده‌کی یئنی ایل بایرامی موناسیبتیله تعطیله چیخان مین ۲۰۰ ایران‌لی، لوکوم و چیچکلرله قارشیلاندی.
توریستلری قارشیلایان تورکیه سیاحت آژانسلاری بیرلیگی (تورساب) مارماریس بؤلگه یؤنتیم قورولو باشقانی علی قیرلی، ژورنالیستلره وئردیگی آچیقلامادا، ایران‌دان اکتبر آیینا قدر توریستلرین گلمه‌یه داوام ائدجگینی بیلدیردی.
"ایرانین بؤلگه‌میزه ایلگیسی بو ایل ان یوکسک سویه‌یه چاتدی" دئیه‌ن قیرلی، بایرام موناسیبتیله ۸ مین توریسته ائو صاحب‌لیگی ائد‌جکلرینی دیله گتیردی.
قیرلی، مقصدلرینین توریزمی بوتون ایله یایماق اولدوغونو بیلدیردی.
| 595 | Arab | South-Azerbaijani | azb |
TRT | ژاپن، اؤز کؤره‌سل قونوم(موقعیت) تعیین ائتمه سیستمینی قورما ایشلری چرچیوهسینده اوزایا اویدو آتدی.
قیلاووز معناسینی وئرن میچیبیکی آدین‌داکی اویدو، تانگاشیما اوزای مرکزین‌دن آتیلدی.
ژاپن اوزای آژانسی، گله‌جک ایل ایکی اویدونون داها آتیلماسییلا ژاپن کؤره‌سل قونوم بللی ائتمه سیستمینی‌نین تاماملاناجاغینی آچیقلادی.
ژاپندا هله ده آمریکا سیستمی ایستیفاده ائدیلیر.
| 357 | Arab | South-Azerbaijani | azb |
TRT | روسیا خاریجی ایشلر ناظیری سرگئی لاوروو آمریکالی همکاری مایک پومپئو ایله کئچیردیگی تلفون گؤروشمه‌سینده ونزوئلانین ایچ ایشلرینه یؤنلن موداخیله‌لر موضوعسوندا خبردارلیق ائتدی.
روسیا خاریجی ایشلر ناظیرلیگی طرفیندن ائدیلن یازیلی آچیقلامایا گؤره، دیش ایشلری ناظیری سرگئی لاوروو و آمریکالی همکاری پومپئو، ونزوئلاداکی سون پروسه‌لری موذاکیره ائدیب.
روسیانین، بیرلشمیش میللتلر نظرینده مسئله‌یه دایر دانیشیق‌لارا حاضیر اولدوغونو تصدیق ائدن لاوروو، آمریکانین ونزوئلایا قارشی تحریملری سرعتلشدیرمه‌یه یؤنلیک پلان‌لارینی ایسه تنقید ائتدی.
لاوروو آمریکانی، نیظامی آددیم‌لار دا داخیل ونزوئلانین ایچ ایشلرینه موداخیله ائتممه‌سی باره‌ده خبردارلیق ائدیب.
| 640 | Arab | South-Azerbaijani | azb |
TRT | ایستانبول، آنتالیا، ائدیرنه و آرتوین، اولوسلارآراسی آراشدیرما شیرکتی "یورومانیتور اینترنشنال" طرفیندن حاضرلانان، "دونیادا ان چوخ گزیلن 100 شهر" سیرالاماسیندا یئر آلدی.
اینگیلتره‌نین باشکندی لندنده گئچیریلن دونیا توریزم سرگی‌سی چرچیوهسینده آچیقلانان لیسته ده، گئچن ایلکی 12 میلیون 290 مین قوناغی ایله هنگ کنگ ایلک سیرادا یئر آلدی.
تخمینا 21،2 میلیون توریست ایله تایلندین باشکندی بانکوک ایکینجی سیرایا یئرلشرکن، اوچونجو ایسه 19.2 میلیون توریست ایله اینگیلتره‌نین باشکندی لندن اولدو.
2016دا ائدیلن و ان آز 24 ساعات‌لیق قوناقلامایی ایچرن سفرلرین اساسآلیناراق حاضیرلاندیغی لیسته‌ده، ایستانبول دا، 9 میلیون 174 نفرله 15.جی سیرادا یئر آلدی. لیسته‌ده 29.جو سیرایا 6،1 میلیون توریستله آنتالیا، 68.جی سیرایا 2،8 میلیون توریستله ائدیرنه، 85.جی سیرایا دا 2.4 میلیون توریستله آرتوین یئرلشدی.
بو آرادا راپور‌داکی تخمین‌لره گؤره ده 2020.جی ایلده ایستانبولو 9،5 میلیون، آنتالیا 7 میلیون، ائدیرنه 3 میلیون و آرتوین ده 2،8 میلیون توریستین سفر ائدجیی گؤزلنیلیر.
| 945 | Arab | South-Azerbaijani | azb |
TRT | یئر اوچون پتانسیال تهلوکه تؤره‌ده بیله‌جک آستروید یاخینلاشیر.
بونو ناسا متخصصلری آچیقلادی.
2014 -جو ایلده آشکارلانان 1،5 کیلومتر دیامتره مالیک نهنگ آستروید ثانیه‌ده 33 متر سرعتله پلانته دوغرو گلیر و آرتیق صاباح او، یئرین یاخینلیغین‌دان کئچه‌جک.
سونونجو دفعه مشابه حادثه 400 ایل اول باش وئرمیشدی.
قئید ائدک کی، بؤیوک اؤلچولو اولماسی سببیندن اونو حتی آماتور تلسکوپ‌لاردان دا موشاهیده ائتمک مومکون‌دور.
| 402 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو رواندا-نین یئنی تعیین اولونان خاریجی ایشلر ناظیری وینسنت بیروتانی تبریک ائتدی.
دیپلوماتیک قایناق‌لاردان الده ائدیلن معلوماتا گؤره، چاووش اوغلو بیروتا ایله تلفونلا دانیشیب.
چاووش اوغلو تلفون دانیشیغیندا خاریجی ایشلر ناظیری اولاراق وظیفه‌یه باشلایان بیروتایا یئنی وظیفه‌سینه گؤره تبریک‌لرینی چاتدیریب.
رواندانین دؤولت باشچی‌سی پاول کاگامه کئچن هفته کابینه ده ائتدیگی دییشیک‌لیکده اکولوژی ناظیری بیروتانی خاریجی ایشلر و اولوسلار آراسی امکداش‌لیق ناظیری اولاراق وظیفه لندیرمیشدی.
| 516 | Arab | South-Azerbaijani | azb |
TRT | تورکیه جمهورتی باشقانی رجب طیب اردوغان، تورک میللتی‌نین 1071ده مالازگیرد-ده نئجه بیر میللت اولدوغونو بوتون عالمه اعلان ائتدیگینی سؤیله‌دی.
اردوغان، بیتلیس ین آهلات شهرینده مالازگیرد غلبه‌سینین 947-جی ایلدؤنومو قوتلاما پروقرامیندا قوشولوب.
بورادا چیخیش ائدن پرزیدنت،
مالازگیرد، اؤنجه سینه باخدیغیمیزدا مکّه، قودس دئمک‌دیر، سونرایا باخاندا بورسا، ادیرنه، ایستانبول، رومئلی، بوتون بالکان‌لار دئمک‌دیر. مالازگیرد روحونو اونوتساق، نه اؤنجه میز قالیر، نه سونراسی. بیز، مالازگیرد-ده نئجه بیر میللت اولدوغوموزو جمله عالمه اعلان ائتدیک." دئیه دانیشدی.
آنادولونون بیر بند اولدوغونو قئید ائدن اردوغان،
"بو بند داغی‌لارسا نه یاخین شرق قالیر، نه آفریقا، نه اورتا آسیا قالیر، نه بالکان‌لار نه قافقاز قالیر." دئدی.
اردوغان، آهلات-دا 10 هکتار ساحه‌ده، 1071 متر مکعب اوتورما ساحه‌سینه مالیک بیر اوتاق مرکزی ائده‌جک‌لرینی ده بیلدیردی.
پرزیدنت اردوغان، قوتلامالار چرچیوهسینده همراه لیق ائدن ناظیرلرله بیرلیکده آهلات شهرینده‌دکی سلجوق‌لو میدان مزارلیغینی دا زیارت ائدیب.
بورا‌داکی خالقا سسلنن اردوغان، 2023، 2053 و 2071 تاریخ‌لری‌نین اهمیت‌لی اولدوغونو بیل‌دیره‌رک، بیرلیک و برابرلیگین اهمیتینی قئید ائتدی و
"بیر-بیرینیزی سئوین، آصلا کین ساخلاماغین، آیریلیغا دوشمیین." دئدی.
تورکیه بؤیوک میللت مجلیسی باشقانی بینا‌لی ییلدیریم دا چیخیشیندا،
بیزیم بیرلیگیمیزی پوزماغا چالیشان‌لار بونو بیلسین کی، اؤزوموز او قدر محکم‌دیر کی، هئچ واخت بونو باجارمایا‌جاق‌لار." ایفاده‌لرینی ایستیفاده ائتدی.
ییلدیریم، تورکیه ده اکونومیک کودتا تلاشلاری و 15 ژوئیه کیمی خائین‌لرین ائتدیگی کودتا تلاشلاری‌نین نتیجه وئرمدیگینی دئییب.
ییلدیریم، تورکیه نی تهدید ائتمه‌یه قالخان‌لارین لازیم اولان جوابی هر زامان تام شکیلده آلدیق‌لارینی بیلدیریب.
| 1,599 | Arab | South-Azerbaijani | azb |
TRT | بلاروسون پایتاختی مینسک-ین موختلیف رایون‌لاریندا بازار گونو کئچیریلن ایجازه‌سیز اعتراض آکسیاسیندا 400-دن چوخ اعتیراضچی ساخلانیلیب.
بو باره‌ده اؤلکه‌نین ایچ ایشلر ناظیرلیگی‌نین مطبوعات خیدمتیندن بیلدیریلیب.
یاییلان معلوماتدا قئید اولونوب کی، سپتامبرین 13-ده یئرلی واختلا ساعات 19:00-دان اعتباراً اؤلکه‌دکی اعتراض آکسیا‌لاری، مینسک استثنا اولماقلا، دئمک اولار کی، هر یئرده بیتیب. بیر نئچه یوز نفر ساخلانیلیب. پایتاختین موختلیف بؤلگه‌لرینده 400-دن چوخ آدام نظارته آلینیب.
قئید ائده کی، بلاروس-دا آوقوستون 9-دا کئچیریلن پرزیدنت سئچکی‌لرینده موجود پرزیدنت آلکساندر لوکاشنکونون غلبه‌سیندن سونرا "سئچکی‌لرده ساختاکارلیق اولدوغو" ادعاسی ایله اعتراض آکسیا‌لاری باشلاییب. نوماییشچی‌لر یئنی سئچکی کئچیریلمه‌سیله یاناشی اؤلکه‌ده آنایکونستیتوسیایا دییشیک‌لیک ائدیلمه‌سینی ده ایستییرلر.
| 773 | Arab | South-Azerbaijani | azb |
TRT | تورکیه سیاحت آژانسلاری بیرلیگی باشقانی باشاران اولوسوی، "2017.جی ایله سئکتورون بوتون بیریملری حاضر، اؤلکه‌میزه بو ایل 38 میلیون توریستین گلمه‌سینی گؤزله‌ییریک" دئدی.
بو ایل تورکیه‌یه گلن توریست ساییسیدا آرتیش گؤزلدیک‌لرینی ایفاده ائدن اولوسوی، روسیا و اوکراینا بازارین‌داکی گلیشمه‌لر اولوملو. اینگیلتره بازاریندا سیخینتیمیز یوخ، اورتادوغو اولوملو" دئدی.
اولوسوی، تورکیه‌یه کؤرفز اؤلکهلریندن گلن توریستلرین ایستانبول و دوغو قارا دنیزدکی یایلا‌لارین یانیندا بورسا و یالووا کیمی ترمال توریزم مرکزلرینی، روسیا‌دان گلن‌لرین ایستانبول، آنتالیا، ایزمیر و آنکارانی، ایسراییل‌لی توریستلرین ایسه آنتالیا، ایستانبول، موغلانی سئچدیگینی بیلدیردی.
تورکیه‌ده توریستیک یئرلرین تانیتیمی باخیمین‌دان بیر اکسیک‌لیک اولمادیغینی، گؤزل ایشلر ائدیلدیگینی وورغولایان اولوسوی، ال بیرلیگی ایله توریزمی داها دا جانلاندیراجاق‌لارینی سؤیله‌دی.
| 820 | Arab | South-Azerbaijani | azb |
TRT | روسیا دؤولت باشقانلیغی سارایی کرملینین سؤزچوسو دمیتری پئسکوو، اوکراینادا دارتیشمالی رفراندوملارین گئچیریلدیگی بؤلگه‌لرین، یارین تشکیل ائدیله‌جک ایمضا مراسیمی ایله رسمی اولاراق روسیایا باغلاناجاغینی آچیقلادی.
دمیتری پئسکوو؛ دونتسک، لوهانسک، خرسون و زاپوریژیانین روسیایا بیرلشدیریلمه‌سی اوچون ایمضا مراسیمی موسکوا واختی ایله ساعات ۱۵.۰۰دا باش توتاجاغینی بیلدیردی.
روسیانین اوکراینا تورپاقلاری دونتسک، لوهانسک، خرسون و زاپوریژیادا ۲۳-۲۷ سپتامبردا تشکیل ائتدیگی رفراندوم‌دا، یۆزده ۹۳دن چوخ «اولور» ایله روسیایا باغلانما قراری چیخمیشدی.
| 532 | Arab | South-Azerbaijani | azb |
TRT | آلمانیادا قاچقین لارلا علاقه‌لی سیاست مسئله سینده باش وئرن ضدیت حکومتی داغیلما پروسه‌سی تهلوکه‌سیله قارشیلاشدیردی.
ایستعفا ائتمک ایسته‌ین ایچ ایشلر ناظیری هورست سیهوفر باش ناظیر آنگلا مرکل ایله سون دفعه راضی‌لیق الده ائتمک اوچون گؤروش کئچیره‌جک.
کوالیسیونون شریک‌لری خریستیان دموکرات پارتی (CDU) و خریستیان سوسیال بیرلیک (CSU) آراسیندا قاچقین لار ایله علاقه‌لی سیاسته گؤره باش وئرن بحران‌دان سونرا ایستعفاسی گوندمه گلن خریستیان سوسیال بیرلیک پارتیسی‌نین لیدری و ایچ ایشلر ناظیری سیهوفرین قرارینی تاخیره سالدیغی بیلدیریلدی.
سیهوفرین ایستعفا ائدجگینه دایر خبرلر اؤلکه مطبوعاتیندا یئر توتموشدو. بوگون سحر ساعات لاریندا مونیخ-ده آچیقلاما وئرن سیهوفر ایستعفا ائتمک ایستدیگینه دایر خبرلری تصدیقله‌دی، آنجاق "آرا آددیم" اولاراق راضی‌لیق الده اولونماسی اومیدیله بوگون بیر داها خریستیان دموکرات پارتیسی ایله گؤروش کئچیره‌جک‌لرینی سؤیله‌دی. سیهوفر بوندان سونرا آتیلا‌جاق آددیم‌لارین داها سونرا معین اولاجاغینی وورغولادی.
قئید ائدک کی، آلمانیا باش ناظیری آنگلا مرکل ایله سیهوفر آراسیندا بیر مدت‌دیر قاچقین و سیغینا‌جاق مسئله‌سی موضوع لاریندا ضدیت‌لر یاشانیر.
| 1,049 | Arab | South-Azerbaijani | azb |
TRT | آمریکانین باشکندی واشینگتوندا گؤروشمه‌لرینه باشلایان باشباخان بینا‌لی ایلدیریم، جمهوریتچی‌لرین اؤنده گلن آدلارین‌دان تنیسی ایالتی سناتورو باب کورکر ایله بیر آرایا گلدی.
باش ناظیر ایلدیریمین قالدیغی اوتل‌ده باش توتان گؤروشمه بیر ساعت‌دان چوخ چکدی.
ایلدیریمین، عینی زاماندا آمریکا سناتو خاریجی علاقه‌لر کومیته‌سی صدرلیگینی ده یئری‌دن کورکر ایله گؤروشمه‌سینده خاریجی ایشلر ناظیری مولود چاووش اوغلو، انرژی و طبیعی قایناق‌لار ناظیری پاتنت آلبایراک، تورکیه‌نین واشینگتون سفیری سردار کیلیچ، باش ناظیرین خاریجی سیاست باشدانیشمان-ی کریم اوراس و باش ناظیرین موشاویری ایحسان دایاندی حاضیر اولدو.
جمهوریتچی پارتی‌نین اؤنملی آدلارین‌دان کورکر، گؤروشمه سونراسی آژانس موخبیرینه وئردیگی آچیقلامادا، باش ناظیر ییلدیریم ایله بیر آرایا گلمک‌دن ممنونلوق دویدوغونو سؤیله‌دی.
چوخ صمیمی و یاخشی بیر گؤروشمه اولدوغونو بیلدیرن کورکر، بئله دانیشدی:
ایکی" اؤلکه آراسیندا گئنیش احاطه‌لی و بعضی اسپسیفیک مسئله‌لری دانیشدیق. اوسته‌‌سین‌دن گلمه‌میز گرکن بیر چوخ مسئله وار. ایکی اؤلکه آراسینداکی پروبلم‌لرین حلّی زامان آلا‌جاق. تورکیه چوخ گؤزل بیر اؤلکه و سون ایللرده بیر چوخ ایره‌لیلمه قید ائدیب. تورکیه داها اوّل اولموشام و بو اؤلکه‌نی چوخ سئویرم. تورکیه خصوصیله سوریه‌‌لی قاچقین‌لار اوچون چوخ شئی ائتدی. اوزرینده بیر چوخ شئی اینشا ائده‌جگیمیز ناتو کیمی موناسیبت‌لریمیز وار اما بو آندا فرق‌لی دوشوندوغوموز مسئله‌لر ده وار".
| 1,297 | Arab | South-Azerbaijani | azb |
TRT | میللی ساوونما ناطیری حولوصی آکار تورک عسگرلرینین افغانیستان-دان تخلیه فعالیت لرینی ان قیسا زاماندا تاماملاماغی هدف‌له‌دیک‌لرینی بیلدیردی.
ناظیر آکار تورک عسگرلرینین افغانیستان‌دان چیخاریلماسی ایله باغلی ژورنالیستلره آچیقپلاماسیندا بو باره‌ده دانیشیب. ناظیر قئید ائدیب کی، تورک عسگرلرین افغانیستان‌دان تخلیه‌سینه باشلانیب. تورکیه سلاح‌لی قوه‌لری تخلیه پلانینی کابل هاوا لیمانینداکی فوق العاده سیخلیغا و شرایطه باخمایا‌راق اوغورلا تطبیق ائتمه‌یه چالیشیر. آکار پاکیستان و تاجیکیستان باشدا اولماقلا بؤلگه‌ده بیرلیکده چالیشدیغیمیز متفیق‌لریمیزه و بوتون دوست‌لاریمیزا بو پروسه ده‌کی دستیک‌لرینه گؤره میننتدارلیغیمی بیلدیریرم دئییب.
| 628 | Arab | South-Azerbaijani | azb |
TRT | ایتالیا آ سریسینده 27-جی تورا یئکون وورولوب.
بو گون داها بئش قارشی‌لاشاما باش توتوب.
"سامپدوریا" – "ورونا" ماتچیندا میدان صاحیب‌لری ایناملی غلبه‌یه سئوینیب. لیدر "ناپولی" تورینده “تورینو”یا 4 جاواب‌سیز گل ایله غالیب گلیب. پایتاخت دربی‌سینده "روما" "لاتزیو"یا مغلوب اولوب. "اینتر" ده "یوونتوس"لا ائو ماتچیندان مغلوبیتله آیریلیب.
حاضیردا 71 خالا مالیک "ناپولی" واحید لیدردیر. "لاتزیو" 52 خاللا ایکینجی، "اینتر" 50 خاللا اوچونجودور. "میلان" 48، "روما" 47، "آتالانتا" 45، معلوم سبب‌لردن 15 خالی سیلینمیش "یوونتوس 41 خال توپلاییب.
ایتالیا آ سریسی
27-جی تور
17 مارس
ساسولو – اسپزیا 1-0
گل: براردی 71 قلم.
آتالانتا – امپولی 1:2
گل: دی رون، 58. هویلوند، 86 – ابوهی، 44.
18 مارس
مونسا – کرمونز 1:1
گل: کی. آگوستو، 69 – سیوفانی، 61.
سالرنیتانا - بولونیا 2:2
گل: پیرولا، 7. دیا، 64 - فرگوسن، 11. لیکویانیس، 73.
اودینزه - میلان 1:3
گل: آر پریرا، 9. بتو، 6+45. ایزیبوئه، 70 – ابراهیموویچ، 45+4.
19 مارس
سمپدوریا - ورونا 3 :1
گل: گابیادینی، 24; 35. زنولی 8+90 – فاراونی 88.
فیورنتینا – لچه 1-0
گل: گالو، 27 گل به خودی.
تورینو - ناپولی 4:0
گل: اوسیمهن، 9; 51. کواراتسخلیا، 35. اندومبله، 68.
لاتزیو - روما 0:1
گل: زکائینی، 65.
اینتر - یوونتوس 0-1
گل: کوستیچ، 23.
| 1,147 | Arab | South-Azerbaijani | azb |
TRT | ایران-دا اؤتن گون عرضینده 391 نفر کوروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
بونونلا دا ایران-دا بو ویروس‌دان اؤلنلرین سایی 72 مین 875 نفره یوکسلیب.
اؤتن گون عرضینده 20 مین 732 نفر کوروناویروسا یولوخوب و یولوخان‌لارین عمومی سایی 2 میلیون 555 مین 587 نفره چاتیب. ویروس داشیییجیلاریندان 5 مین 461 نفرین وضعیتی آغیر قیمتلندیریلیر.
ایران-دا ایندییه‌دک 2 میلیون 4 مین 949 نفر کوروناویروس‌دان ساغالیب، 16،2 میلیوندان چوخ تشخیص تستی حیاتا کئچیریلیب.
عمومی‌لیکده ایران-دا 1،25 میلیون واکسن وورولوب. بیرینجی مرحله اوزره واکسیناسیون اولونان‌لارین عمومی سایی 1،03 میلیون، ایکینجی مرحله اوزره واکسیناسیون اولونان‌لارین سایی ایسه 225 مین تشکیل ائدیر.
کوروناویروسا یولوخما اوزره 198 شهر قیرمیزی و 157 شهر نارینجی زونا حساب اولونور. قیرمیزی و نارینجی زونا حساب اولونان شهرلره گئدیش-گلیش قاداغان‌دیر. بوندان باشقا 74 شهر ساری، 9 شهر ایسه ماوی زونا حساب اولونور.
| 904 | Arab | South-Azerbaijani | azb |
TRT | سوریه‌ده فیرات چایی‌نین دوغوینده بؤلوچو ترور تشکیلاتی پ.ک.ک/پ.ی.د-ی.پ.گ نماینده‌لری طرفیندن آلدادیلا‌راق تشکیلاتا قوشولدوق‌دان سونرا تورک عسگرینه سیغینان گنج‌لر، ترورچولارین اؤزلرینی اؤلومله تهدید ائده‌رک زورلا آرا‌لارینا آلدیغینی سؤیله‌دی.
فراتین دوغوسوندا پ.ک.ک/پ.ی.د-ی.پ.گ ترور اؤرگوتونجه آلدادیلا‌راق تشکیلاتا قوشولان و زورلا الینه سیلاح وئریلن گنج‌لر تورک عسگرینه سیغیندی.
میللی ساوونما ناظیرلیگی‌نین سوسیال مئدیا حسابیندان آپاریلان پایلاشیمدا،
بو دا ترور تشکیلاتی‌نین اصل اوزو. فراتین دوغوسوندا پ.ک.ک/پ.ی.د-ی.پ.گ ترور اؤرگوتونجه آلدادیلا‌راق تشکیلاتا قوشولان و زورلا الینه سیلاح وئریلن گنج‌لر، عسگرین مرحمتینه سیغینیب". ایفاده‌لری ایستیفاده ائدیله‌رک تورک عسگرینه تسلیم اولان بیر گنجین گؤرونتوسونه یئر وئریلیب.
آدی آچیقلانمایان گنج ایفاده‌سینده،
کؤیدن حسکیه آتامین معا‌لیجه‌سی اوچون گئدیردیک. یولدا قاباغیمیزی پ.ک.ک منسوب‌لاری کسدی‌لر. یا بیزه قوش، یا دا سن آتانی بورادا اؤلدورریک. دئدی‌لر. منی زورلا آرا‌لارینا آلدی‌لار. راس العین‌ه آپاریب منه سیلاح و مهمات وئریب‌لر. تورک عسگری سرحده گیردیگی واخت اؤزومو تورک عسگرلرینه تسلیم ائتدیم". دئدی.
گنج ایفاده‌سینده،
"تسلیم اولدوق‌دان سونرا تورک عسگری بیزه چوخ یاخشی موناسیبت گؤستردی. بیزی یئدیردی‌لر. پ.ک.ک دونوزلاری ووروشان گنج‌لره مراجعت ائدیرم، گلسین‌لر تورک دولتینه، تورک عسگرلرینه اؤزلرینی تسلیم ائتسین‌لر". شکلینده دانیشدی.
اوغورلا داوام ائدن باریش پیناری عملیاتی چرچیوهسینده عمومی‌لیکده 24 ترورچو امنیت گوجلرینه تسلیم اولدوغو آچیقلانمیشدی.
| 1,401 | Arab | South-Azerbaijani | azb |
TRT | تیجارت باخانی روخسار پکجان، مارس آیی صادرات رقملرینی آنکارادا آچیقلادی.
پکجان،
"مارس آییندا صادراتیمیز یوزده ۰،۵ آرتاراق ۱۶ میلیارد ۳۳۴ میلیون دلارا چاتدی. بو، مارس آیی صادرات رکوردودور" دئدی.
روخسار پکجان، " ۲۰۱۹ون ایلک دؤردده‌بیرین‌ده، تاریخیمیزین ان یوکسک صادرات رقمی اولان ۴۴ میلیارد ۵۶۷ میلیون دلاری گؤرموش اولدوق" ایفاده‌سینی ایشلتدی.
تجارت باخانی، مارس آییندا وارداتین، یوزده ۱۷،۸۱ آزالاراق ۱۸ میلیارد ۲۹۹ میلیون دلارا گئریلدیگینی ایفاده ائتدی.
| 454 | Arab | South-Azerbaijani | azb |
TRT | آمریکادا سناتو، پرزیدنت دونالد ترامپین فدرال تحقیقات بوروسو (اف.بی.آی) دیرکتورلوغونا نامیزد گؤستردیگی کریستوفر ری تصدیقله‌دی.
سناتو عدالت کومیته‌سی‌نین تصدیقینی کئچن آی ائدن ری، سناتو عمومی قورولون‌دان دا 5-ه قارشی 95 سسله، ترامپ طرفیندن وظیفه‌دن آلینان جیمز کومی یئرینه اف.بی.آی دیرکتورو اولدو.
کومیته ایجلاسیندا کیمسه‌نین اؤزون‌دن صداقت طلب اولمادیغینی ایفاده ائدن ری، اف.بی.آی کیمی بیر قورومون "قورخوسوز، طرف‌سیز و سیاسی تأثیرلردن اوزاق" اولماسی لازیم اولدوغونون وورغولاییب.
ترامپ، روسیانین آمریکادا 8 نوامبرداکی پرزیدنت سئچیم‌لرینه موداخیله ائتدیگی ادعا‌لاری ایله باغلی سوروشدورما ایجرا ائدن کومی‌نین وظیفه‌سینه 10 می‌ده سون وئرمیش، بو وضعیت آمریکا توپلومونداکی روسیا موباحیثه‌لرینی آلئولندیرمیشدی.
| 704 | Arab | South-Azerbaijani | azb |
TRT | "تراختور" تیمی "استقلال"تیمینی اؤز شهرینده ازدی
تهران‌ین آزادی ایستادیوموندا بو شهرین استقلال و تبریزین "تراختور" تیملری آراسیندا ساعات 18:00-ده باشلایان قارشیلاشما آذربایجان تیمی‌نین خیرینه قورتولدو.
ایران فوتبال کلوب‌لاری‌نین سوپر لیگه رقابت‌لری‌نین 29-جو هفته‌سینده استقلال تیمی ایله قارشی‌لاشان "تراختور" اؤز رغیبینه 3 قول ووراراق میداندان قالیب چیخیب.
"تراختور" طرفیندن آقوستو سزار 22، سروش رفیعی 42 و آلویز نانگ 79-جو دقیقه‌ده، استقلال تیمی طرفیندن ایسه امین حاجی محمدی 13 و سجاد شهبازاده 48-جی دقیقه‌ده قول ووروب‌لار.
بونونلا دا "تراختور" تیمی ان پرینسیپلی رقیبینی مغلوب ائده‌رک اونون سوپر لیگ مسابیقه‌لرینده شامپیونلوق شانسینی آشاغی سالیب. "تراختور"تیمی حاضردا 48 امتیازلا تورون تابلوسونون 4-جو پیلله‌سینده یئر آلیر.
اویون‌دان سونرا ایسه آذربایجان تیمی‌نین جوشقولو طرفدارلاری تهران ایستادیومونو ترک ائدرکن شوشانی ایشغالدا ساخلایان ارمنی‌لره و اونلارین هاوادارلارینا آذربایجان جمهوریتینین یانیندا اولدوق‌لاری مساژینی وئریب‌لر. اونولار "آذربایجان وار اولسون، ایستمه‌ین کور اولسون! "، "قاراباغ بیزیم‌دیر، بیزیم اولاجاق! "، "یاشاسین آذربایجان" و س. کیمی شعارلار سسلن‌دیرمکله بیر داها میللی دویغولارینی گؤستریدیلر.
| 1,124 | Arab | South-Azerbaijani | azb |
TRT | آمریکادا، سی-۱۳۰ هرکول تیپی حربی یوک اوچاغینین جورجیا ایالتینده دوشمه‌سی سونوجو ۵ عسگر اؤلدو.
آمریکا میلی آسایش قوموتانلیغین‌دان وئریلن آچیقلامادا اوچاغین، پورتو ریکو اولوسال آساییش هاوا گوجلرینه باغلی اولدوغو ایفاده ائدیلدی.
آچیقلامادا، تعلیم وظیفه‌سینی ایجرا ائدن و ایچین‌ده ۵ عسگر اولان اوچاغین، ساوانا هیلتون هید اولوسلارآراسی هاواآلانی یاخینلارینا هله بیلینمه‌یه‌ن بیر سببله دوشدویو ایفاده ائدیلدی.
آمریکا فدرال هاواچیلیق یؤنتیمی ایسه اوچاغین آریزوناداکی دیویس مونتان هاوا مرکزینه گئدرکن دوشدویونو آچیقلادی.
| 515 | Arab | South-Azerbaijani | azb |
TRT | سییرت-شیرناک-حکاری اوچ‌بوجاغین‌داکی بستلر دره‌لر بؤلگهسینده 3 نوامبردان بویانا داوام ائتدیریلن عملیات‌لاردا بؤلوجو ترور هؤرگوتو پ‌کاکا منسوبو 19 تروریست ائتکیسیز حالا گتیریلدی، بیر تروریست ده ساغ یاخالاندی.
3 نوامبردا بستلر دره‌لر بؤلگهسینده باشلادیلان عملیاتلا، بؤلوجو ترور هؤرگوتو منسوب‌لارینی ائلکیسیز حالا گتیرمک و قیش حاضرلیق‌لارینی امحاء ائتمک آماجلاندی.
تخمینا 600 کیلومتر مربع ساحه‌نی احاطه ائدن بستلر دره‌لر بؤلگه‌سی بؤلوجو ترور هؤرگوتو اوچون اؤزل اؤنم داشیییر.
عملیاتدا اینسان‌سیز هاوا آراج‌لاری‌نین دا دستگی ایله تروریستلر ائتکیسیز حالا گتیریلدی.
آیریجا بؤلگه‌ده، اؤنجه‌کی دؤورلرده ائدیلن عملیات‌لاردا اؤلدورولدوگو دگرلندیریلن 7 تروریست جسدی تاپیلدی.
عملیات چرچیوهسینده بؤلوجو ترور هؤرگوتونه عاید بیر چوخ یاشام آلانی ایله آنبار، سیغیناق، آغیر سلاح، مهمات و موتورلو آراج گره‌چ ده یوخ ائدیلدی.
| 808 | Arab | South-Azerbaijani | azb |
TRT | یوفا آوروپا لیگینده پلی-اوف مرحله‌سینه ایستارت وئریلیب.
10 اویونون هامیسی عینی گونده باش توتوب.
تورنیرده‌کی تمثیلچی‌لریمیزدن "سیواس سپور" سوئد-ده "مالمؤ"یه 1:3 حسابی ایله اودوزوب. "فنرباغچا" ایسه اتریش-ده "آوستریا" (ویانا) تیمینه غالیب گلیب - 2:0.
"زوریخ" سوئیس-ده "هارتس"ی، "فرنس واروش" ایسه ماجاریستاندا ایرلاندیانین "شامروک رووزر" کلوبونو مغلوب ائدیب.
یوفا آوروپا لیگی
پلی-اوف مرحله‌سی، ایلک اویون‌لار
18 آوقوست
هلسینکی (فینلاندیا) - "سیلک بورگ" (دانیمارکا) 0:1
فرنس واروش" - "شامروک رووزر" (ایرلاندیا) 0:4
زوریخ" (سوئیس) - "هارتس" (اسکاتلند) 1:2
مالمو" (سوئد) - "سیواس سپور" (تورکیه) 1:3
آپولون لیماسول" (قیبریس روم ایجماسی) - "الیمپیاکوس" (یونانیستان) 1:1
پونیک" (ائرمنیستان) - "شریف تیراسپول" (مولدووا) 0:0
لودوگورتس" (بولقاریستان) - "ژالگیریس" (لیتوانیا) 0:1
دینپرو-1" (اوکراینا) - لارناکا، (قیبریس روم ایجماسی) 2:1
خنت (بلژیک) - اومونیا (قیبریس روم ایجماسی) 2:0
آوستریا" (ویانا، اتریش) - "فنرباغچا" (تورکیه) 2:0
قئید ائدک کی، جاواب قارشیلاشما‌لاری آوقوستون 25-ده اولاجاق.
| 983 | Arab | South-Azerbaijani | azb |
TRT | سون بیر گونده چین-ده یئنی نوع کروناویروس‌دان اؤلنلرین سایی 11 نفر، ویروسا یولوخان‌لارین سایی 13 نفر آرتیب، داها 922 نفر ساغالیب.
بو باره‌ده چین-ین دؤولت ساغلام‌لیق کومیته‌سی آچیقلاما یاییب.
معلوماتا گؤره، اپیدمیانین یاییلدیغی اؤلکه‌ده یولوخموش اینسانلارین سایی 80،8 مینه چاتیب، اونلاردان 69،6 مین نفری ساغالیب، 3237 نفر اؤلوب.
اؤلکه‌دکی وضعیت، دئمل اولار کی، ثابت‌دیر: 31 بؤلگه‌دن 14-ده عمومیتله هئچ بیر یولوخما حالی اولماییب، دیگر 16 ایالت، شهرلرده کی خسته‌خانا‌لاردا یولوخان‌لارین سایی بیر نفردن بیر نئچه یوز نفره قدر دییشیر.
کروناویروسون یاییلماسی‌نین اساس منبعی اولان هوبئی ایالتینده سون گونده 11 نفر اؤلوب، یالنیز بیر نفر یولوخوب، 896 آدام ساغالیب. هله ده 7،7 مینه یاخین یولوخموش اینسان وار.
سون معلومات‌لارا گؤره، یولوخموش اینسان‌لارلا یاخین تماسدا اولان 9،2 میندن چوخ ساکین هله ده چین-ده طبی نظارتده‌دیر. اؤلکه‌ده قرنطینه ده شوبهه‌لی بیلینن 119 نفر ده وار.
| 867 | Arab | South-Azerbaijani | azb |
TRT | ناتو یئنی نوع کروناویروسون (کووید-19) احتیمال اولونان ایکینجی دالغاسینا قارشی عملیات پلانی قبول ائدیب.
ناتو-نون باش کاتیبی ینس استولتنبرگ "ناتو احتیمال اولونان ایکینجی دالغا اوچون حاضیرلاشیر. مودافعه ناظیرلری یئنی بیر عملیات پلانی، طبی آوا‌دان‌لیق لارین انبارا ییغیلماسی و لازیمی طبی آوا‌دان‌لیق‌لارین سرعت‌لی تداروکو اوچون مالیه لشدیرمه موضوعسوندا راضیلیغا گلدی‌لر" دئییب. استولتنبرگ ویدئوکنفرانس واسطه‌سیله مودافعه ناظیرلری‌نین ایکی گونلوک گؤروشون‌دن سونرا مطبوعاتا آچیقلاما‌لار وئریب.
ناتو-نون اساس وظیفه‌سی‌نین مودافعه و یاییندیرما تکلیف ائتمک اولدوغونو ایفاده ائدن استولتنبرگ ایکینجی گون ایجلاس‌لاریندا مودافعه ناظیرلری‌نین "کووید-19" پاندمی سینده مومکون اولان ایکینجی دالغا اوچون حاضیرلیق پلانینی موذاکیره ائتدیگینی سؤیله‌ییب.
ساغلیق صلاحیت‌لی‌لری‌نین احتیمال اولونان ایکینجی دالغا ایله علاقه‌دار خبردارلیق ائتدیگینی بیلدیرن استولتنبرگ ساغلیق بحرانینین بیر تهلوکه‌سیزلیک بحرانینا چئوریلمه‌سی‌نین قارشی‌سی‌نین آلینماسی‌نین واجیب‌لیگینی وورغولاییب.
| 954 | Arab | South-Azerbaijani | azb |
TRT | ایتالیا-دا سون گون عرضینده داها 652 نفر کروناویروس اینفکسیونونا یولوخوب.
بو باره‌ده اؤلکه‌نین سیویل مودافعه دپارتامنتی آچیقلاما یاییب.
معلوماتا گؤره، بو گونه‌دک اؤلکه‌ده 228 مین 658 نفر ویروسا یولوخوب.
سون بیر گونده ویروس‌دان اؤلنلرین سایی دا 130 نفر آرتاراق عمومی‌لیکده 32 مین 616 نفره چاتیب. اپیدمی‌نین باشلانغیجیندان بری 136 مین 720 خسته ساغالیب.
| 352 | Arab | South-Azerbaijani | azb |
TRT | تونج‌ائلی چؤلونده، ژاندارما اؤزل حرکات تیملرین طرفیندن ائدیلن عملیاتدا بیر تروریست داها ائتکیسیز حالا گتیریلدی.
ایچ ایشلری باخانلیغیندان وئریله‌ن آچیقلامادا، ایچ گوونلیک عملیاتلاری چرچیوهسینده تونج‌ائلی چؤلونده، ژاندارما اؤزل حرکات تیملری طرفیندن عملیات حیاتا گئچیریلدیگی قید اولوندو.
عملیاتدا، بیر تروریست داها ائتکیسیز حالا گتیریلدی.
بئله‌لیکله، عملیاتلارین داوام ائتدیگی تونج‌ائلی‌ده ائتکیسیز حالا گتیریلن تروریست ساییسی ۴ اولدو.
| 436 | Arab | South-Azerbaijani | azb |
TRT | آذربایجان-دا یئنی نوع کوروناویروس (کووید-19) انفکسیونونا سون گونده 2468 یولوخما فاکتی قئیده آلینیب، 5197 نفر معالیجه اولونا‌راق ساغالیب.
ناظیرلر کابینه‌سی یانیندا اوپراتیو قرارگاهدان وئریلن معلوماتا گؤره، آنالیز نمونه‌لری مثبت چیخان 13 نفر وفات ائدیب.
ایندییه‌دک اؤلکه‌ده عمومی‌لیکده 636 مین 956 نفرین کوروناویروس انفکسیونونا یولوخماسی فاکتی معین اولونوب، اونلاردان 617 مین 791 نفر معالیجه اولونا‌راق ساغالیب، 8632 نفر حیاتینی دییشیب. آکتیو خسته سایی 10 مین 533 نفردیر.
سون گونده یئنی یولوخما حال‌لاری‌نین معینلشدیریلمه‌سی ایله علاقه‌دار 11 مین 525، بو گونه قدر ایسه عمومی‌لیکده 6 میلیون 81 مین 949 تست ایجرا اولونوب.
ژانویه‌نین 25-ده آذربایجان-دا 31 مین 667 نفر یئنی نوع کوروناویروس (کووید-19) انفکسیونو علیهینه واکسیناسیون اولونوب. گون عرضینده بیرینجی مرحله اوزره واکسیناسیون اولونان‌لارین سایی 3250، ایکینجی مرحله اوزره واکسیناسیون اولونان‌لارین سایی 2878، "بوستر" دوزو ایله آشی اولونان‌لارین سایی ایسه 25 مین 539 نفر تشکیل ائدیب.
آذربایجان-دا بو گونه قدر وورولان واکسن‌لرین عمومی سایی 11 میلیون 845 مین 510، بیرینجی مرحله اوزره آشی اولونان‌لارین عمومی سایی 5 میلیون 217 مین 380، ایکینجی مرحله اوزره واکسیناسیون ائدیلن‌لرین سایی 4 میلیون 732 مین 155 نفر، "بوستر" دوزو ایله آشی اولونان‌لارین سایی 1 میلیون 895 مین 975 نفردیر.
| 1,229 | Arab | South-Azerbaijani | azb |